sagorsarker/bangla-wikipedia huggingface dataset:
গ্রাহাম শ্যাভলিয়ের

গ্রাহাম অ্যান্টন শ্যাভলিয়ের (; জন্ম: ৯ মার্চ, ১৯৩৭ - মৃত্যু: ১৪ নভেম্বর, ২০১৭) কেপ প্রদেশের কেপ টাউনে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা জাতীয় ক্রিকেট দলের অন্যতম সদস্য ছিলেন তিনি। ১৯৭০ সালে সমগ্র খেলোয়াড়ী জীবনে একটিমাত্র টেস্টে অংশগ্রহণের সৌভাগ্য হয় তার।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন তিনি। দলে তিনি মূলতঃ স্লো লেফট-আর্ম অর্থোডক্স বোলিংয়ে পারদর্শীতা দেখিয়েছেন। এছাড়াও, নিচেরসারিতে ডানহাতে ব্যাটিং করতেন গ্রাহাম শ্যাভলিয়ের।
ঘরোয়া প্রথম-শ্রেণীর ক্রিকেটে ওয়েস্টার্ন প্রভিন্সের সদস্য ছিলেন গ্রাহাম শ্যাভলিয়ের। এ দলটিতে ১৯৬৬-৬৭ মৌসুম থেকে ১৯৭৩-৭৪ মৌসুম পর্যন্ত খেলেন। তন্মধ্যে, ১৯৭০-৭১ মৌসুমে ট্রান্সভালের বিপক্ষে ৭/৫৭ লাভের মাধ্যমে প্রথম-শ্রেণীর ক্রিকেটে নিজস্ব সেরা বোলিং পরিসংখ্যান গড়েন।
একই মৌসুমের শেষার্ধ্বে দক্ষিণ আফ্রিকার বহিঃএকাদশের সদস্যরূপে ট্রান্সভালের বিপক্ষে পরবর্তী মৌসুমের জন্য প্রস্তুতিমূলক খেলায় অংশগ্রহণের লক্ষ্যে খেলেন। খেলায় তিনি ৭/১০৭ ও ৩/৬৬ পান।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন থামি সোলকিল। ২২ জানুয়ারি, ১৯৭০ তারিখে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।
১৯৬৯-৭০ মৌসুমে অস্ট্রেলিয়া দল দক্ষিণ আফ্রিকা সফরে আসে। কেপ টাউনে অনুষ্ঠিত সিরিজের প্রথম টেস্টে অভিষেক পর্ব সম্পন্ন হয় গ্রাহাম শ্যাভলিয়েরের। খেলায় তিনি পাঁচ উইকেট লাভ করে দলের জয়ে প্রভূতঃ ভূমিকা রাখেন।
তবে, সিরিজের বাদ-বাকী খেলাগুলো থেকে তাকে বিরত রাখা হয়। এছাড়াও, ঐ সিরিজের পরপরই দক্ষিণ আফ্রিকাকে বর্ণবাদী আচরণের প্রেক্ষিতে আন্তর্জাতিক ক্রিকেট অঙ্গনে নিষেধাজ্ঞা প্রদান করা হয়েছিল। এরপর আর তাকে টেস্ট আঙ্গিনায় দেখা যায়নি। ১৯৭০ ও ১৯৭১-৭২ মৌসুমে যথাক্রমে ইংল্যান্ড ও অস্ট্রেলিয়া সফরের জন্য তাকে দলে রাখা হলেও উভয় সফরই বাতিল হয়ে যায়।
শ্যাভলিয়ের মূলতঃ স্লো লেফট-আর্ম অর্থোডক্স স্পিন বোলার হিসেবে দলে অবদান রাখতেন। এছাড়াও, নিচেরসারিতে ডানহাতে ব্যাটিং করতে পারতেন তিনি। প্রকৃতপক্ষেই তিনি ১১ নম্বর ব্যাটসম্যানের আদর্শরূপ ছিলেন। সকল প্রথম-শ্রেণীর খেলায় অংশ নিয়ে কেবলমাত্র একবার দুই অঙ্কের কোঠায় রানকে নিয়ে যেতে সক্ষম হন। ব্যক্তিগত সর্বোচ্চ রান তুলেন অপরাজিত ১১।
ব্যক্তিগত জীবনে বিবাহিত ছিলেন তিনি। নুন শ্যাভলিয়ের নাম্নী এক রমণীর পাণিগ্রহণ করেন। পরবর্তীতে রন বুইসিন, স্টিভেন করস্টেন, আলিডা শ্যাভলিয়েরকে বিয়ে করেন। জুলি বুইসিন, জেনেভিভ করস্টেন, বাইরন শ্যাভলিয়ের সন্তান ও মাইকেলা করস্টেন, টিমোথি করস্টেন, কেরি বুইসিন, ক্রিস্টি বুইসিন, ম্যাথু শ্যাভলিয়ের নাতি-নাতনি রয়েছে।
১৪ নভেম্বর, ২০১৭ তারিখে ৮০ বছর বয়সে গ্রাহাম শ্যাভলিয়েরের দেহাবসান ঘটে।
পলাশ মাহবুব

পলাশ মাহবুব বাংলাদেশের একজন কথাসাহিত্যিক, নাট্যকার, টিভি অনুষ্ঠান নির্মাতা ও সাংবাদিক। শিশু সাহিত্য বিষয়ে অবদানের স্বীকৃতি স্বরূপ তিনি ১৪২২ বঙ্গাব্দে সালে শিশু একাডেমি প্রদত্ত অগ্রণী ব্যাংক শিশু একাডেমী শিশুসাহিত্য পুরস্কার লাভ করেন।
পলাশ মাহবুব চট্টগ্রামে জন্মগ্রহণ করেন। তার পিতা এইচ এম শামসুল আলম ও মাতা মাহমুদা আলম। প্রাথমিক ও মাধ্যমিক শিক্ষা জীবন কেটেছে চট্টগ্রামে। চট্টগ্রামের বিএন স্কুল ও কলেজ থেকে এসএসসি ও খুলনার জাহানাবাদ ক্যান্টনমেন্ট কলেজ থেকে এইচএসসি পাস করেন। এরপর উচ্চশিক্ষা ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগে। এছাড়া মাহবুব কমিউনিকেশন ইউনিভার্সিটি অফ চায়না (সিই্‌উসি), সিসিটিভি চায়না এবং এআইবিডি’র (এশিয়া-প্যাসিফিক ইন্সটিটিউট ফর ব্রডকাস্টিং ডেভেলপমেন্ট)এর উদ্যোগে বেইজিংয়ে সাংবাদিকতায় উচ্চতর প্রশিক্ষণ ও দক্ষিণ কোরিয়া থেকে টেলিভিশন কনটেন্ট নির্মাণের ওপর প্রশিক্ষণ গ্রহণ করেন। 
২০০০ সালে বিশ্ববিদ্যালয় জীবনের শুরু থেকেই পলাশ মাহবুবের কর্মজীবন শুরু হয়। দীর্ঘ প্রায় দেড় যুগের কর্মজীবনে তিনি প্রায় সব ধরনের গণমাধ্যমে কাজ করেছেন। কাজ করেছেন দৈনিক ও সাপ্তাহিক পত্রিকায়, টেলিভিশনের বার্তা ও অনুষ্ঠান বিভাগে। দীর্ঘ সময় ধরে টেলিভিশনের অনুষ্ঠান বিভাগের গুরুত্বপূর্ণ পদে দায়িত্ব পালন করেছেন তিনি। অনুষ্ঠান নির্মাতা হিসেবে প্রায় ২০০০-এর অধিক অনুষ্ঠান নির্মাণ করেছেন পলাশ মাহবুব। ভিন্ন ধারার অনুষ্ঠান এবং আপাতবাস্তব টেলিভিশন অনুষ্ঠান নির্মাণ করে খ্যাতি পেয়েছেন তিনি। এর বাইরে অনলাইন সংবাদপত্রেও কাজের অভিজ্ঞতা আছে তার। বর্তমানে তিনি শিশুদের নিয়ে কাজ করা আন্তর্জাতিক প্রতিষ্ঠান সিসেমি ওয়ার্কশপ বাংলাদেশ-এর গণমাধ্যম ও জনসম্পর্ক উপদেষ্টা হিসেবে কাজ করছেন, যা সিসিমপুর নামে বহুল পরিচিত। পাশাপাশি তিনি স্টেট ইউনিভার্সিটি অব বাংলাদেশের খন্ডকালীন শিক্ষক। পলাশ মাহবুব দেশের জনপ্রিয় নাট্যকারদের একজন। 
হাঁটা বাবা
লাভ ব্যাংক
নবজিত ধিল্লন

নবজিত কৌর ধিল্লন(), (জন্ম ৬ মার্চ, ১৯৯৫) একজন ভারতীয় ডিসকাস নিক্ষেপকারী। ২০১৮ সালে, কমনওয়েলথ গেমসে তিনি ব্রোঞ্জের পদক লাভ করেন এবং ২০১৮ সালে, তিনি দ্বিতীয় ভারতীয় যিনি বিশ্ব জুনিয়র অ্যাথলেটিক্সে চ্যাম্পিয়নশিপে একটি পদক জিতেছিলেন। ২০১৮ সালে, তিনি তার ব্যক্তিগত সর্বোচ্চ ৫৯.১৮ মিটার ছুঁড়বার রেকর্ড বজায় রেখেছেন।
অমৃতসরে জন্মগ্রহণকারী, ধিল্লন ২০১০ সালে ডিসকাসে ভারতীয় জুনিয়র শিরোপা এবং ২০১১ সালে জাতীয় যুব শিরোপা জিতেছিলেন। তিনি ২০১০ সালে অ্যাথলেটিক্সে অনুষ্ঠিত বিশ্ব যুব চ্যাম্পিয়নশিপে তার আন্তর্জাতিক অভিষেক ঘটে, কেবলমাত্র যোগ্যতা অর্জনে প্রতিদ্বন্দ্বিতা করে জিতেছিলেন ২০১১ কমনওয়েলথ যুব গেমসে তার প্রথম পদক, একটি ব্রোঞ্জ। ২০১২ সালে, ধিল্লন, ভারতীয় জুনিয়র চ্যাম্পিয়নশিপে শট পাট / ডিসকাসে ডবল জিতে নেন এবং ২০১২-এ এশিয়ান জুনিয়র অ্যাথলেটিক্স চ্যাম্পিয়নশীপে সুবীনরাত ইনসেনের পিছনে থেকে গিয়ে একটি রৌপ্য পদক জিতে নেন।
২০১৩ এশিয়ান অ্যাথলেটিক্স চ্যাম্পিয়নশিপে শট পাট এবং ডিসকাসে উভয় প্রতিদ্বন্দ্বী প্রতিযোগিতায় অংশ গ্রহণ করে ধিল্লন ২০১৩ সালের সিনিয়রদের সাথে প্রথম লড়তে দেখা যায়। ২০১৪ এশীয় জুনিয়র অ্যাথলেটিক্স চ্যাম্পিয়নশিপে আরও বয়সী বিষয়শ্রেণীতে পদক পেয়েছিলেন, যেখানে তিনি শট পাটে তৃতীয় এবং ডিসকাসে দ্বিতীয় হন। তিনি অ্যাথলেটিক্সের ২০১৪ সালের ওয়ার্ল্ড জুনিয়র চ্যাম্পিয়নশিপে একটি সাফল্য অর্জন করেন, যা ৫৬.৩৬ মিটার (১৮৪ ফুট ১০ ৩/৪ ইঞ্চি) ব্যক্তিগত চূড়ায় ফেলে দিয়ে ডিসকাসে ব্রোঞ্জ পদক জিতে নেয়। এই প্রতিযোগিতায় পদক জিতে তিনি দ্বিতীয় ভারতীয় যে এই প্রতিযোগিতায় পদক জিতেছেন, তার আগে শিমা অ্যান্টেিল এই প্রতিযোগিতায় একটি পদক জিতেছিলেন।
২০১৪ ও ২০১৫ সালের ডিসকাসে জাতীয় পডিয়ামে ধিল্লন শীর্ষস্থানে ছিলেন, যেহেতু তিনি সিনিয়র পদে স্থানান্তরিত হন, পাশাপাশি ২০১৫ সালের জাতীয় ক্রীড়া সংস্থার একটি শট পাট / ডিসকাসে ডবল করেন। ২০১৫ সালের এশিয়ান অ্যাথলেটিক্স চ্যাম্পিয়নশিপে তিনি চূড়ান্ত পর্বে খেলেছেন। তিনি ২০১৬ এবং ২০১৭ সালে আন্তর্জাতিকভাবে প্রতিদ্বন্দ্বিতা করেননি, যদিও তিনি এই বছর জাতীয় শিরোপা জিতেছেন এবং জাতীয়ভাবে চূড়ান্ত পর্যায়ে রানার-আপ করেছিলেন। ২০১৮ সালের কমনওয়েলথ গেমসে ডিসকাসে, নিউজিল্যান্ডের সসিটিনা হেকাইয়ের পিছনে চতুর্থ স্থানে থাকা ধিল্লন, তার ছয় এবং শেষ প্রচেষ্টায় ৫৭.৪৩ মিটার ছুঁড়ে, ব্রোঞ্জ পদক জেতেন, এটা তার প্রথম সিনিয়র আন্তর্জাতিক পদক।
ইয়াসির আল মোসাইলেম

ইয়াসির আল মোসাইলেম (; জন্ম: ২৭ ফেব্রুয়ারি ১৯৮৪) হলেন একজন সৌদি ফুটবলার, যিনি সৌদি ক্লাব আল-আহলি এবং সৌদি আরব জাতীয় দলের হয়ে একজন গোলরক্ষক হিসেবে খেলেন।
তরুণ আল-আহলি গোলরক্ষক ইয়াসির অভিজ্ঞ মাব্রুক জাইদ এবং মোহাম্মদ খুজার অনুপস্থিতিতে জাতীয় দল হতে ডাক পান। ২৩ বছর বয়সী এই গোলরক্ষক আল-আহলির হয়ে অসাধারণ খেলার মাধ্যমে সকলের নজর কাড়েন। দুটি সৌদি পেশাদার লিগ ট্রফি জয়ের পর তিনি হেলিও আঞ্জোসের দলে ডাক পান। তিনি ২০০৭ এএফসি এশিয়ান কাপে খেলার মাধ্যমে সৌদি আরব জাতীয় দলের হয়ে অভিষেক করেন।
২০০৭ সালে, তিনি তার দল আল-আহলিকে সৌদি ফেডারেশন কাপ এবং সৌদি ক্রাউন প্রিন্স কাপ জয়লাভ করতে সাহায্য করেন। তিনি আল নাসর এফসির বিরুদ্ধে জয়লাভ করে ২০০৮ সালে গালফ কাপ জয়লাভ করেন। ২০১১ এবং ২০১২ সালে, তিনি কিং কাপ অফ চ্যাম্পিয়ন্স জয়লাভ করতে সমর্থ হন।
মোহাম্মদ জেহফালি

মোহাম্মদ ইয়াহিয়া জেহফালি (), জন্ম: ২৪ অক্টোবর ১৯৯০) হলেন একজন সৌদি পেশাদার ফুটবলার, যিনি সৌদি পেশাদার ক্লাব আল-হিলাল এবং সৌদি আরব জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি ২০১৮ ফিফা বিশ্বকাপ বাছাইপর্বের জন্য সৌদি আরব জাতীয় দলে ডাক পান।
২০১৫ কিং কাপ-এর ফাইনালে আল-নাসর এফসির বিরুদ্ধে শেষ মিনিটের গোলের জন্য জেহফালি অধিক পরিচিত। উক্ত গোলটি তার দলকে পেনাল্টি শুটআউটে জেতে সাহায্য করে এবং উক্ত খেলায় তার দল জয়লাভ করে।
মোহাম্মদ আল-ব্রিক

মোহাম্মদ আল-ব্রিক (), জন্ম: ১৫ সেপ্টেম্বর ১৯৯২) হলেন একজন সৌদি পেশাদার ফুটবলার, যিনি সৌদি পেশাদার ক্লাব আল-হিলাল এবং সৌদি আরব জাতীয় দলের হয়ে একজন রক্ষণভাগের খেলোয়াড় হিসেবে খেলেন।.
২০১৫ সালের ৪ঠা নভেম্বর তারিখে, ২০১৮ ফিফা বিশ্বকাপ বাছাইপর্বের জন্য তিনি দলে ডাক পান।
সাঈদ আল মোয়ালাদ

সাঈদ আল মোয়ালাদ (; জন্ম: ৯ মার্চ ১৯৯১) হলেন একজন সৌদি পেশাদার ফুটবলার, যিনি সৌদি পেশাদার ক্লাব আল-আহলি এবং সৌদি আরব জাতীয় দলের হয়ে একজন রক্ষণভাগের খেলোয়াড় হিসেবে খেলেন।
রানার-আপ
পাঞ্চেত বাঁধ

পাঞ্চেত বাঁধ হল দামোদর ভ্যালি কর্পোরেশনের দ্বারা পাঞ্চেত পাহাড়ের পাদদেশে নির্মিত প্রথম পর্যায়ে চারটি বহুমুখী বাঁধের শেষ বাঁধ। এটি ভারতের ঝাড়খণ্ড রাজ্যের ধানবাদ জেলার পাঞ্চেতে দামোদর নদী জুড়ে নির্মিত হয়েছিল এবং ১৯৫৯ সালে বাঁধটি চালু করা হয়েছিল।
১৯৪৩ সালের বিপদজনক বন্যার ফলে, বাংলার গভর্নর দামোদর ফ্লাড কমিটি নিযুক্ত করেন, যাতে প্রতিকারমূলক পদক্ষেপগুলি সুপারিশ করা যায়। মার্কিন যুক্তরাষ্ট্রে টেনেসি ভ্যালি অথরিটির অনুরূপ একটি কর্তৃপক্ষ তৈরি করার পরামর্শ দেওয়া হয়। টিভি এয়ারের সিনিয়র ইঞ্জিনিয়ার ডব্লিউ.এল.ভোডুইন একটি প্রাথমিক রিপোর্ট প্রকাশ করেন যা বন্যা নিয়ন্ত্রণ, সেচ, বিদ্যুৎ উৎপাদন ও নৌচলাচল অর্জনের জন্য পরিকল্পনা প্রণয়ন করে। ফলস্বরূপ, ১৯৪৮ সালে দামোদর ভ্যালি কর্পোরেশন সম্পূর্ণরূপে নদী উপত্যকার উন্নয়ন জন্য কাজ শুরে করে। ভোরডুয়িনে আটটি বাঁধ এবং একটি ব্যারাজ নির্মাণের পরিকল্পনা করা হয়েছিল, পরে তিলায়া, কোনার, মাইথন ও পাঞ্চেত নামে চারটি বাঁধ এবং দুর্গাপুর ব্যারেজ নির্মাণের সিদ্ধান্ত গৃহীত হয়েছিল। 
প্রথম বাঁধটি তিলাইয়াতে বরকার নদী জুড়ে নির্মিত হয়েছিল এবং ১৯৫৩ সালে উদ্বোধন করা হয়েছিল। দুই বছর পর ১৯৫৫ সালে কোনার নদীরতে দ্বিতীয় বাঁধ উদ্বোধন করা হয়। ১৯৫৭ সালে মাইথনে বরকার নদীতে তৃতীয় বাঁধ উদ্বোধন করা হয় এবং ১৯৫৯ সালে পাঞ্চেতে দামোদর নদে চতুর্থ বাঁধ উদ্বোধন করা হয়। 
দমোদর নদ ঝাড়খণ্ডের ধানবাদ জেলা এবং পশ্চিমবঙ্গের পুরুলিয়া জেলার মধ্যবর্তী সীমানা গঠন করে, বরাকর নদীর সঙ্গে মিলিত হওয়ার এবং পশ্চিমবঙ্গের মধ্য দিয়ে সম্পূর্ণভাবে প্রবাহিত হওয়ার আগে। পাঞ্চেত বাঁধটি করাকর নদীর সাথে সামঞ্জস্যপূর্ণ রেখে, দামোদর নদে নদীটি যে স্থানে মিলিত হয় তার থেকে সামান্য উজানে নির্মিত হয়েছে। পাঞ্চেত বাঁধ ও জলাধারের উত্তরাঞ্চলীয় ধানবাদ জেলা এবং দক্ষিণ-পূর্ব অঞ্চলের পুরুলিয়া জেলা রয়েছে। পাঞ্চেত পাহাড় পাঞ্চেত বাঁধ সীমানা জুড়ে বিস্তৃত রয়েছে।
পাঞ্চেত বাঁধটি গ্র্যান্ড ট্রাঙ্ক রোডের চিরকুন্ডা থেকে ৯ কিলোমিটার (৫.৬ মাইল) এবং ধানবাদ থেকে ৫৪ কিলোমিটার (৩৪ মাইল) দূরে অবস্থিত। এটি আসানসোল থেকে ২০ কিলোমিটার (১২ মাইল) দূরে। নিকটতম রেলওয়ে স্টেশন গ্র্যান্ড কর্ড লাইনের ১০ কিলোমিটার (৬.২ মাইল) দূরে কুমারধুদিতে অবস্থিত। 
পঞ্চেত জলাধারটি মোট দ্রবীভূত লবণের পরিবর্তে খুবই কম, যেমন ১২.৩৩ থেকে ১৯ μmhos এর আপেক্ষিক পরিবাহিত মানের দ্বারা প্রতিভাত হয়। দ্রবীভূত অক্সিজেনর পরিমান কম (০.৬৬ থেকে ২.৮ মিলিগ্রাম ১-১) এবং পিএইচ মান হল ৭.২৩ এবং ৭.৬৭ এর মধ্যে। জলাশয়টি শুধুমাত্র ১৯৫৮ সালে গঠন করা হয়েছিল। এই জলাধারে কাতলা, রুই, মৃগেল মাছ উৎপাদন করা হয়।
জিতু রায়

তার প্রাথমিক জীবন নেপালের সঙ্খুয়াসভা জেলার একটি গ্রামে কাটে। তিনি পাঁচ ভাইয়ের মধ্যে চতুর্থ ভাই। তিনি ভারতীয় সেনাবাহিনীর ১১ গোর্খার রাইফেলের একজন নায়েব সুবেদার। রায় নেপালে জন্মগ্রহণ করেন এবং বড় হয়ে ওঠেন, পরে ভারতে চলে আসেন এবং ২০০৬ সালে সেনাবাহিনীতে যোগদান করেন। তিনি ভারতের একজন স্বাভাবিক নাগরিক। তিনি ২০১১ জাতীয় গেমসে অংশগ্রহণের একটি সার্টিফিকেট পেয়েছিলেন যেখানে তিনি উত্তর প্রদেশের প্রতিনিধিত্ব করেছিলেন।
রায় প্রথমে ২০১০-১১ সালে সেনাবাহিনীর শ্যুটিং দলে সুযোগ পান কিন্তু যা প্রত্যাশা ছিল তাতে ব্যর্থ হন এবং পরবর্তীতে তার ইউনিটে তাকে ফেরত পাঠায়, ফলে তার প্রশিক্ষণ এমউ(Army Marksmanship Unit), মহোও সেনানিবাসে শেষ হয়ে যায়।
২০১৪ সালে, আইসিএসএফ ওয়ার্ল্ড কাপে মিউনিখে রায়, ১০ মিটার এয়ার পিস্তল ইভেন্টে রৌপ্যপদক জিতেছিলেন। এই সাফল্য অনুসরণ করে, মারিবারে, তিনি দুটি মেডেল জিতেছেন; ৫০ মিটার পিস্তল ইভেন্টে একটি রৌপ্য এবং ১০ মিটার এয়ার পিস্তল ইভেন্টে একটি স্বর্ণ। এই প্রক্রিয়ায়, তিনি বিশ্বকাপে নয়দিনের মধ্যে তিনটি মেডেল জিতে নেন এবং ভারতের জন্য একক বিশ্বকাপে দুটি পদক জিতেছেন এমন প্রথম ব্যক্তিও তিনি। তার এই কৃতিত্বের পর, ২০১৪ সালের জুলাই মাসে ১০ মিটার এয়ার পিস্তল এবং ১ নম্বর এবং ৫০ মিটার পিস্তলে বিশ্বের ৪ নম্বর স্থান দখল করেন।
২০১৪ কমনওয়েলথ গেমসে, রায় ৫০ মিটার পিস্তল ইভেন্টের যোগ্যতা ম্যাচে ৫৬২ পয়েন্ট অর্জন করে গেমসের রেকর্ড তৈরি করেন। তিনি ফাইনালে ১৯৪.১ পয়েন্ট অর্জন করে এই ইভেন্টে স্বর্ণপদক জিতেছিলেন, এইভাবে আরেকটি গেম রেকর্ডও তৈরি করেন।
২০১২ সালে, ১০ মিটার এয়ার পিস্তল ইভেন্টে আজারবাইজানের বাকুতে অনুষ্ঠিত আইএসএসএফ ওয়ার্ল্ড কাপে তিনি রৌপ্য পদক জিতেছিলেন। তিনি ১০ মিটার পিস্তল ইভেন্টে খারাপ ফলাফল পেয়েছিলেন।
২০১৪ সালে, দক্ষিণ কোরিয়ার ইনচিয়ন শহরে অনুষ্ঠিত এশিয়ান গেমসে রায় ৫০ মিটার পিস্তল শ্রেণীতে স্বর্ণপদক জিতেছেন। তিনি পুরুষদের ১০ মিটার এয়ার পিস্তল দলের ইভেন্টেও একটি ব্রোঞ্জ জিতেছেন।
২০১৬ অলিম্পিকে, ১০ মিটার এয়ার পিস্তল ইভেন্টের সময়, জিতু রায় চূড়ান্ত পর্যায় যাওয়ার জন্য একটি অসাধারণ প্রত্যাবর্তন করেছিলেন, কিন্তু ১০ এম এয়ার পিস্তল ইভেন্টের ফাইনালে শেষবারের মতো তিনি তার ফর্মটি প্রতিস্থাপন করতে ব্যর্থ হন এবং হেরে যান। তার প্রিয় ৫০ মিটার পিস্টল ইভেন্টেও তিনি ১২ তম স্থান পান, যা একটি হতাশাজনক ফলাফল।
২০১৮ কমনওয়েলথ গেমসে কমনওয়েলথ গেমসে, ২৩৫.১ পয়েন্টে পুরুষদের ১০ মিটার এয়ার পিস্তলের গেমসের রেকর্ড ভেঙে দিয়েছিলেন এবং প্রাসঙ্গিক ইভেন্টে তিনি তার প্রথম কমনওয়েলথ গেমস স্বর্ণ পদক জিতেছিলেন। কমনওয়েলথ গেমসে রায়ের দ্বিতীয় স্বর্ণপদকও এটি।
অনুনাদ

একটি কম্পনশীল সিস্টেমের প্রাসঙ্গে অনুনাদ হলো সিস্টেমটির স্বাভাবিক কম্পাঙ্কতে বল প্রয়োগের ফলে সময়ের সাথে বিস্তার বৃদ্ধি পাওয়ার ঘটনা। অনুনাদে বিস্তার বৃদ্ধি পাওয়ার কারণ স্বাভাবিক কম্পাঙ্কতে বল প্রয়োগে সিস্টেমের মোট যান্ত্রিক শক্তি সর্বোচ্চ বৃদ্ধি পাওয়া।
প্রাসঙ্গিক সময়-পরিবর্তনশীল বল যেসব কম্পাঙ্কে প্রয়োগে অনুনাদ ঘটায় সেসব কম্পাঙ্কসমূহকে অনুনাদ কম্পাঙ্ক-ও বলা হয়। অর্থাৎ অনুনাদ কম্পাঙ্ক ধারণা হিসেবে স্বাভাবিক কম্পাঙ্কের ধারণার অপেক্ষায় ভিন্ন হলেও এদের মানসমূহ সমান। যেখানে অনুনাদ কম্পাঙ্কের ধারণায় কম্পাঙ্কগুলোর অনুনাদ ঘটানোর সম্ভবনা ফুটে ওঠে, সেখানে স্বাভাবিক কম্পাঙ্কের ধারণা একই কম্পাঙ্কসমূহ প্রাসঙ্গিক সিস্টেমে বাহ্যিক বলের অনুপস্থিতিতে প্রযোজ্য হওয়াকে তুলে ধরে।
কোনো বস্তু যখন সহজে তার স্থিতি শক্তিকে গতি শক্তিতে ও বিপরীত ক্রমে গতি শক্তিকে স্থিতি শক্তিতে রূপান্তর করতে পারে তখন অনুনাদ সম্ভব হয়। যদিও প্রতিটি পর্যায়বৃত্তে বস্তুটির শক্তির অপচয় হয়। একে ডাম্পিং বা বাধা বলে। এই ডাম্পিং ফোর্স কম থাকলে বস্তুতি তার সহজাত কম্পাঙ্কে কাঁপতে পারে। প্রতিটি বস্তুর এই সহজাত কম্পাঙ্ক আলাদা এবং একই বস্তুর অনেকগুলি সহজাত কম্পাঙ্ক থাকতে পারে।
দোলন গতি

দোল গতি () বলতে সনাতন বলবিদ্যায় এমন একটি সিস্টেমকে বোঝানো হয় যাতে সাম্যবস্থা থেকে বিচ্যুতি ঘটলে সিস্টেমটি একটি restoring বল অনুভব করে। যা সরণের সঙ্গে সমানুপাতিক।
যেখানে formula_2 ধ্রুবক রাশি।
যদি সিস্টেমে কেবল মাত্র restoring বল কাজ করে তবে সেই সিস্টেমটি সরল দোলগতি লাভ করে। এই ক্ষেত্রে নির্দিষ্ট একটি কম্পাঙ্কে ও নির্দিষ্ট বিস্তারে বস্তুটির গতি হয়।
উড়ান-আঞ্চলিক সংযুক্তি প্রকল্প

উড়ান-আঞ্চলিক সংযুক্তি প্রকল্প, উড়ান (বাংলা: ওড়ে দেশের সাধারণ নাগরিক) হল আঞ্চলিক বিমানবন্দর উন্নয়ন এবং ভারত সরকারের "আঞ্চলিক সংযোগ ব্যবস্থা" (আরসিএস), যার উদ্দেশ্য "দেশের সাধারণ নাগরিককে উড়ানে চলাচল করবে" সঙ্গে সমৃদ্ধ জাতীয় অর্থনৈতিক উন্নয়ন, চাকরি বৃদ্ধি এবং ভারতের সব অঞ্চলের এবং রাজ্যগুলিতে বায়ু পরিবহনের অবকাঠামো উন্নয়নে উৎসাহিত করা। এই প্রকল্পের শুরুতে মোট ৪৮৬ টি বিমানবন্দরের মধ্যে ৪০৬ টি অব্যবহৃত বিমানবন্দরে অংশগ্রহণ করবে, যেখানে ৬২ টি অ-আরসিসি বিমানবন্দরগুলির মধ্যে ২৭ টি সুপ্রতিষ্ঠিত বিমানবন্দর এবং ১৮ টি অংশগ্রহণমূলক আঞ্চলিক বিমানবন্দরগুলির মধ্যে ১২ টি উড়ান পরিষেবা যুক্ত বিমানবন্দর ( নিয়মিত নির্ধারিত উড়ানের সাথে নভেম্বর ২০১৬)। পরিকল্পনাটি হল ভারতের নিয়মিত নির্ধারিত উড়ানের সাথে প্রায় ৪২৫ টি অসংগঠিত, নিখরচায় এবং বেশিরভাগ উন্নয়নশীল আঞ্চলিক বিমানবন্দরের সম্ভাব্য লক্ষ্যমাত্রায় উন্নয়ন এবং কার্যক্রম পরিচালনার করা।
এই প্রকল্পের দুটি অংশ রয়েছে। প্রথম অংশটি নতুন বিকাশ এবং বিদ্যমান আঞ্চলিক বিমানবন্দরগুলির জন্য নির্ধারিত বেসামরিক উড়ান পরিষেবা যুক্ত ৭০ টি বিমানবন্দরের থেকে বিমানবন্দরের সংখ্যা বৃদ্ধি করে (মে ২০১৬ সালে সামরিক বিমানবন্দরসহ মোট ৯৮ টি অপারেশন) কমপক্ষে ১৫০ টি বিমানবন্দরে (ডিসেম্বর ২০১৮) নিয়মিত নির্ধারিত উড়ান পরিচালনা করা। প্রাথমিকভাবে ১০০ এরও বেশি (অন্তত ৭ টি নির্ধারিত উড়ান প্রতি সপ্তাহে) এবং অনির্দিষ্ট আঞ্চলিক বিমানবন্দরের জন্য ডিসেম্বর ২০১৮ সালের মধ্যে চালু হবে, যার মধ্যে ৫০ টি আঞ্চলিক বিমানবন্দরের অগ্রগতির জন্য ₹৪৫,০০০ মিলিয়ন টাকা (মার্কিন $৬৯০ মিলিয়ন মার্কিন ডলার বা €৫৭০ মিলিয়ন) প্রাথমিক অর্থায়ন মে ২০১৭ সালে অনুমোদিত হয়। ৭০ টি বিমানবন্দরের মধ্যে, ৪৩ টি আঞ্চলিক বিমানবন্দর নতুন করে চালু করা হবে, উড়ান-আরসিএস পরিষেবা ১৩ টি আঞ্চলিক বিমানবন্দর থেকে শুরু হবে এবং অতিরিক্ত ১২ টি আঞ্চলিক বিমানবন্দর উড়ান পাওয়ার জন্য প্রস্তুত, সঙ্গে ১৮ টি আঞ্চলিক বিমানবন্দরের এখনও উল্লেখযোগ্য উন্নয়ন প্রয়োজন (নভেম্বর ২০১৭)। দ্বিতীয় ধাপে একশটি অর্থনৈতিকভাবে লাভজনক ছোট শহরের বিমানবন্দরকে নতুন আঞ্চলিক উড়ান রুট দ্বারা যুক্ত করা হবে বড় শহরের সঙ্গে, যাতে ছোট সাথে বড় শহরের বিমানবন্দরগুলির সাথে "ভায়বেলেটি গ্যাপ ফান্ডিং" ব্যবহার করে সংযোগ স্থাপন করা হবে (ভিজিএফ), যেখানে প্রয়োজন। প্রাথমিকভাবে, বিভিন্ন রুটের জন্য নিমাল তিনটি পৃথক রাউন্ডের ২০১৮ সালের শেষ নাগাদ শেষ হবে। কেন্দ্রীয় সরকার "ভিজিবিলিটি গ্যাপ ফান্ডিং" দ্বারা প্রধান এবং জনপ্রিয় নগরগুলি রাজ্য সরকারের সহযোগিতায় আঞ্চলিক রুটের উড়ান-আরসিএস-এর উড়ানকে স্থায়ী করার জন্য বিমানসংস্থাগুলিকে অতিরিক্ত সুবিধা প্রদান করেছে।
তুফানগঞ্জ বিধানসভা কেন্দ্র

তুফানগঞ্জ (বিধানসভা কেন্দ্র) ভারতের পশ্চিমবঙ্গ রাজ্যের কোচবিহার জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে ৯ নং তুফানগঞ্জ বিধানসভা কেন্দ্রটি তুফানগঞ্জ পৌরসভা, তুফানগঞ্জ-২ সিডি ব্লক এবং আন্দারন ফুলবাড়ি-১,বালাভুত, ঢালপাল-১, নাক্কাটিগাচ্ছা গ্রাম পঞ্চায়েত গুলি তুফানগঞ্জ-১ সিডি ব্লকের অন্তর্গত।
তুফানগঞ্জ বিধানসভা কেন্দ্রটি ২ নং আলিপুরদুয়ার লোকসভা কেন্দ্র(এসসি) র অন্তর্গত।
পশ্চিমবঙ্গ বিধানসভা নির্বাচন, ২০১৬ তৃণমূলের ফজল করিম মিয়া তার নিকটতম প্রতিদ্বন্দ্বী কংগ্রেসের শ্যামল চৌধুরীকে পরাজিত করেন।
২০১১ সালের নির্বাচনে তৃণমূল কংগ্রেসের অর্ঘ্য রায় প্রধান সিপিআই (এম) -এর নিকটস্থ প্রতিদ্বন্দ্বী ধনঞ্জয় রাভাকে পরাজিত করেন।
২০০৬ সালের রাজ্য বিধানসভা নির্বাচনে, সিপিআই (এম) -এর অলকা বর্মণ জয়ী হন ৯নং তুফানগঞ্জ (এসসি) বিধানসভা থেকে তার নিকটবর্তী প্রতিদ্বন্দ্বী বিজেপি'র মালতি রাভা (রায়)কে পরাজিত করে। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম)-এর পুষ্প চন্দ্র দাশ ২০০১ সালে তৃণমূল কংগ্রেসের প্রতিনিধিত্ব করে শচীন্দ্র চন্দ্র দাসকে পরাজিত করেন এবং ১৯৯৬ সালে কংগ্রেসকে প্রতিনিধিত্ব করেন। সিপিআই (এম) -এর দেবেন্দ্রনাথ বর্মন ১৯৯১ সালে কংগ্রেসের মহেশচন্দ্র বর্মণকে পরাজিত করেন। সিপিআই (এম) -এর মনীন্দ্রনাথ বর্মা ১৯৮৭ সালে কংগ্রেসের শিশির ইশোরকে পরাজিত করেন, ১৯৮২ সালে কংগ্রেসের শঙ্কর সেন ইশোর এবং ১৯৭৭ সালে কংগ্রেসের সুরেন্দ্র নারায়ণ রায় কুঙ্গারকে পরাজিত করে।
১৯৬৭ থেকে ১৯৭২ সাল পর্যন্ত তুফানগঞ্জ (এসসি) জন্য আসন সংরক্ষিত ছিল। কংগ্রেস শিশির ইশোর ১৯৭২ সালে জয়ী হন এবং ১৯৭১ সালে। কংগ্রেসের অক্ষয় কুমার বর্মা ১৯৬৯ সালে জয়ী হন। ১৯৬৭ সালে কংগ্রেসের ই.এস.সেন জিতেছেন। ১৯৬২ সালে এবং ১৯৫৭ সালে এটি একটি উন্মুক্ত আসন ছিল। ১৯৬২ সালে সিপিআই-এর জীবনকৃষ্ণ দে জিতেছে। কংগ্রেসের জিতেন্দ্রনাথ সিংহ সরকার ১৯৫৭ সালে জয়ী হন।
জিও

জিও হল একটি ভারতীয় মোবাইল নেটওয়ার্ক পরিষেবা প্রদানকারী সংস্থা। রিলায়েন্স ইন্ডাস্ট্রিজের মালিকানাধীন এবং এর সদর দপ্তর মহারাষ্ট্রের নবি মুম্বই শহরে। এটি দেশের ২২ টি টেলিকম অঞ্চল জুড়ে একটি জাতীয় এলটিই নেটওয়ার্ক পরিচালনা করে। জিও ২জি বা ৩জি পরিষেবা প্রদান করে না এবং এর পরিবর্তে তারা নেটওয়ার্কের ভয়েস সার্ভিস প্রদানের জন্য এলটিই- প্রযুক্তি ব্যবহার করে। 
২৭ শে ডিসেম্বর ২০১৫ অংশীদার ও কর্মচারীদের জন্য বিটা সহ, (রিলায়েন্স ইন্ডাস্ট্রিজের প্রতিষ্ঠাতা ধীরুভাই আম্বানী- এর ৮৩ তম জন্মদিনের প্রাক্কালে), এবং ৫ সেপ্টেম্বর, ২০১৫ তারিখে সর্বজনীনভাবে জিও পরিষেবা চালু করা হয়। এখন দেশের ৯০ শতাংশ মানুষ জিও ব্যবহার করছে
জুন ২০১০ সালে, রিলায়েন্স ইন্ডাস্ট্রিজ (আরআইএল) ₹ ৪,৮০০ কোটি মার্কিন ডলার (৭৪০ মিলিয়ন মার্কিন ডলার) দিয়ে ইনফোটেল ব্রডব্যান্ড সার্ভিসেস লিমিটেড (আইবিএসএল) এ ৯৬% শেয়ার কিনেছিল। তালিকাভুক্ত না থাকলেও আইবিএসএল একমাত্র কোম্পানি ছিল যা ৪ জি নিলামে ভারতে ২২ টি সার্কেলে ব্রডব্যান্ড স্পেকট্রাম জিতেছিল। পরবর্তীতে তা রিলায়েন্সের টেলিকম সাবসিডিয়ারি হিসাবে অব্যাহত রাখা হয়, জানুয়ারি ২০১৩ সালে ইনফোটেল ব্রডব্যান্ড সার্ভিসেস লিমিটেডের নাম রিলায়েন্স জিও ইনফোকমম লিমিটেড (আরজেআইএল) নামে নামকরণ করা হয়। .
২০১১ সালের জুন মাসে, জিও ঘোষণা দেয় যে এটি ২০১৫ এর শেষ নাগাদ সারা দেশে তার পরিষেবা শুরু করবে। যাইহোক, চার মাস পর অক্টোবরে সংস্থার মুখপাত্ররা একটি সাংবাদিক সম্মেলন বলে যে এই পরিষেবার উদ্ভোদন ২০১৬-২০১৭ অর্থবছরের প্রথম ত্রৈমাসিক পর্যন্ত মুলতুবি করা হয়। 
পরে জুলাই মাসে সুপ্রিম কোর্টে একটি এনজিও কর্তৃক কেন্দ্রীয় জনস্বার্থ মামলা দায়ের করা একটি পিআইএল নিবন্ধিত হয়, যিনি প্রশান্ত ভূষণের মাধ্যমে ভারত সরকার কর্তৃক জিও'র জন্য সারা-ভারতে লাইসেন্স প্রদানের বিরোধীতা করে। পিআইএল এও অভিযোগ করে যে জিওকে তার ৪ জি ডেটা পরিষেবা সহ ভয়েস টেলিফোনি প্রদান করার অনুমতি দেওয়া হয়েছিল, যার ফলে মাত্র ১৬৫.৮ কোটি টাকা (US $ ২৫ মিলিয়ন) এর অতিরিক্ত ফি পরিশোধ করে, যা অবাধ ও অযৌক্তিক ছিল এবং যার ফলে ₹২,২৮৪.২ ($ ৩৫০ মিলিয়ন মার্কিন ডলার) কোটি টার ক্ষতি হয়। 
ভারতীয় টেলিযোগাযোগ বিভাগ (ডিওটি) অবশ্য, সিএজি এর সব দাবি অস্বীকার করে। তার বিবৃতিতে, ডট টী বর্ণিত যে ৩জি এবং বিডব্লিউএ স্পেকট্রামের নিয়মগুলি বিডব্লিউএ উইনারদের ভয়েস টেলিফোনি প্রদানের জন্য সীমিত করেনি। ফলস্বরূপ, পিআইএল প্রত্যাহার করা হয়, এবং অভিযোগ বরখাস্ত করা হয়।
সাতক্ষীরা দিবা-নৈশ কলেজ

অত্র কলেজটি শুরুতেই সাতক্ষীরা ভোকেশনাল ট্রেনিং ইন্সটিটিউটে স্বল্প পরিসরে শুরু হয়। কলেজটি প্রতিষ্ঠা করেন আব্দুল মোতালেব। পরবর্তীতে বৃহৎ পরিসরে সাতক্ষীরা সরকারী বালিকা উচ্চ বিদ্যালয়ে স্থানান্তর করা হয়। এরপর সাতক্ষীরা শহরের প্রাণ কেন্দ্রে বড়বাজার সড়ক সুলতানপুর সাতক্ষীরাতে নিজস্ব জমিতে স্থানান্তরিত হয়। বর্তমানে সেখানেই ৫ম তলা বিশিষ্ট ২টি সুপরিসর ভবণে কলেজের সকল কার্যক্রম চলছে।
কলেজটিতে ৬ টি বিষয়ে অনার্স কোর্স চালু আছে। সহ শিক্ষা কার্যক্রম হিসাবে কলেজে রোভার ও রেডক্রিসেন্ট কার্যক্রম চালু আছে। কলেজে উচ্চ মাধ্যমিকে বিজ্ঞান, মানবিক ও ব্যবসায় শিক্ষা বিভাগ চালু আছে। ডিগ্রী (পাস) কোর্সে বি এ, বিবি এস ও বি এস এস কোর্স চালু আছে। অনার্স কোর্সে সমাজবিজ্ঞান, সমাজকর্ম, রাষ্ট্রবিজ্ঞান, ভূগোল ও পরিবেশ, মার্কেটিং ও ব্যবস্থাপনা বিষয় চালু আছে।
বিং ক্রাজবি

হ্যারি লিলিস "বিং" ক্রাজবি জুনিয়র (ইংরেজি: Harry Lillis "Bing" Crosby Jr.; ; জন্ম: ৩রা মে ১৯০৩ - ১৪ই অক্টোবর ১৯৭৭) ছিলেন একজন মার্কিন গায়ক ও অভিনেতা। ক্রাজবির ট্রেডমার্ক উষ্ণ বেজ-ব্যারিটোন কণ্ঠ তাকে সর্বকালের সর্বাধিক বিক্রিত রেকর্ডিং শিল্পী হিসেবে প্রতিষ্ঠা লাভ করতে সাহায্য করে। বিশ্বব্যাপী তার এক বিলিয়নের অধিক অ্যানালগ রেকর্ড ও টেপ এবং ডিজিটাল কমপ্যাক্ট ডিস্ক ও অনলাইনে গান ডাউনলোড হয়েছে।
১৯৩১ থেকে ১৯৫৪ সালে প্রথম মাল্টিমিডিয়া তারকা ক্রাজবি রেকর্ড বিক্রি, বেতার রেটিং ও চলচ্চিত্রের আয়ের দিক থেকে সকলের শীর্ষে ছিলেন। তার কর্মজীবনের শুরুর দিকে প্রযুক্তিগত রেকর্ডিংয়ের উদ্ভাবন তথা মাইক্রোফোন আবিষ্কার হয়। এর ফলে তিনি এক ধরনের নতুন গায়কী ধরন শুরু করেন যা তাকে অনুসরণ করা অনেক জনপ্রিয় গায়ক, যেমন পেরি কোমো, ফ্রাঙ্ক সিনাত্রা, ডিক হেমস ও ডিন মার্টিনকে প্রভাবিত করে। ইয়াঙ্ক ম্যাগাজিন উল্লেখ করে যে তিনি দ্বিতীয় বিশ্বযুদ্ধে বেশিরভাগ মার্কিন সেনাদের নৈতিকতা গঠনে সহায়তা করেন। ১৯৪৮ সালে আমেরিকার এক জরিপে তাকে "সবচেয়ে প্রশংসিত জীবিত ব্যক্তি" বলে ঘোষণা করে, তার পিছনে ছিলেন জ্যাকি রবিনসন ও পোপ দ্বাদশ পিয়ুস। এছাড়া ১৯৪৮ সালে মিউজিক ডাইজেস্ট ধারণা করে রেকর্ডকৃত বেতার সঙ্গীতে ৮০,০০০ সপ্তাহ ঘণ্টার অর্ধেকের বেশির সময় তার রেকর্ড বাজে।
ক্রাজবি ১৯৪৪ সালে "গোয়িং মাই ওয়ে" চলচ্চিত্রে ফাদার চাক ওম্যালি চরিত্রে অভিনয়ের জন্য শ্রেষ্ঠ অভিনেতা বিভাগে একাডেমি পুরস্কার লাভ করেন এবং "দ্য বেলস্‌ অব সেন্ট ম্যারিস" চলচ্চিত্রে ইংরিদ বারিমানের বিপরীতে একই চরিত্রে অভিনয়ের জন্য আরেকটি একাডেমি পুরস্কারের মনোনয়ন লাভ করেন। ফলে তিনি প্রথম ছয়জন অভিনয়শিল্পীর একজন যিনি একই চরিত্রে অভিনয়ের জন্য দুইবার একাডেমি পুরস্কারে মনোনীত হয়েছেন। ১৯৬৩ সালে ক্রাজবি তার প্রথম গ্র্যামি আন্তর্জাতিক সম্মাননা পুরস্কার লাভ করেন। তিনি ৩৩ জন ব্যক্তির একজন যার নামে হলিউড ওয়াক অব ফেমে চলচ্চিত্র, বেতার, ও অডিও রেকর্ডিং বিভাগে তিনটি তারকা রয়েছে।
ক্রাজবি ১৯০৩ সালের ৩রা মে ওয়াশিংটনের ট্যাকোমায় ১১১২ নর্থ জে স্ট্রিটে তার পিতার নির্মিত বাড়িতে জন্মগ্রহণ করেন। ১৯০৬ সালে তারা সপরিবারে পূর্ব ওয়াশিংটনের স্পোকানে চলে যায়। ক্রাজবি সেখানেই বড় হন। ১৯১৩ সালে তার পিতা ৫০৮ ই. শার্প অ্যাভিনিউয়ে একটি বাড়ি নির্মাণ করে। বাড়িটি তার শিক্ষা প্রতিষ্ঠান গঞ্জাগা বিশ্ববিদ্যালয়ের প্রাঙ্গনে অবস্থিত। এটি বর্তমানে তার জীবন ও কর্মজীবনের ২০০টি বস্তু, তন্মধ্যে তার বিজিত অস্কারও রয়েছে, সংবলিত জাদুঘর হিসেবে ব্যবহৃত হচ্ছে।
মুহাম্মদ আব্দুল মান্নান

মুহাম্মদ আব্দুল মান্নান (জন্ম: ৩ মার্চ ১৯৬০) বাংলাদেশের একজন ইসলামী রাজনীতিবিদ, লেখক এবং গবেষক, যিনি এম. এ. মান্নান বা আল্লামা এম. এ. মান্নান নামে পরিচিত। তিনি বাংলাদেশ ইসলামী ফ্রন্টের সাবেক চেয়ারম্যান এবং বর্তমানে আনজুমান রিসার্চ সেন্টারের মহাপরিচালকের দায়িত্ব পালন করছেন।
আবদুল মান্নান চট্টগ্রাম জেলার রাউজান উপজেলার ডাবুয়া ইউনিয়নের খলিফার বাড়িতে ১৯৬০ সালের ৩ মার্চ বৃহস্পতিবার জন্মগ্রহণ করেন। তার পিতার নাম আলহাজ্ব এজহার।
বাংলাদেশের অন্যতম ইসলামী শিক্ষা প্রতিষ্ঠান ছোবাহানিয়া আলিয়া কামিল মাদ্রাসার শিক্ষকতার (১৯৭৯-১৯৮৭) মাধ্যমে মান্নান তার কর্মজীবনের সূচনা হয়। পরবর্তীতে ১৯৯৫ সালে আহসানুল উলুম আলিয়া মাদ্রাসায় মুহাদ্দিস পদে নিযুক্ত হন এবং ১৯৯৭ সালে সালে গহিরা আলিয়া মাদ্রাসায় উপাধ্যক্ষ পদে নিযুক্ত হন। 
আব্দুল মান্নান বাংলাদেশ ইসলামী ফ্রন্টের ছাত্র সংগঠন বাংলাদেশ ইসলামী ছাত্রসেনার প্রতিষ্ঠাতা আহ্বায়ক ছিলেন। পরবর্তীতে তিনি ১৯৮০ সাল থেকে ১৯৮৬ সাল পর্যন্ত এ সংগঠনের প্রথম সভাপতি হিসেবে দায়িত্ব পালন করেন।
ইসলামী ফ্রন্টের চেয়ারম্যান এম এ জলিল মৃত্যুবরণ করলে আব্দুল মান্নান ইসলামী ফ্রন্টের কেন্দ্রীয় সদস্যদের ভোটে সংগঠনটির দ্বিতীয় চেয়ারম্যান হিসেবে নির্বাচিত হন।
আব্দুল মান্নান রাজনৈতিক কার্যক্রম ছাড়াও তিনি বেশ কিছু প্রতিষ্ঠানের পরিচালক ও উপদেষ্টা পদে রয়েছেন। এছাড়াও তিনি ইসলামী বইয়ের লেখক ও অনুবাদক হিসেবেও তার অনুসারীদের কাছে পরিচিত।
তার উল্লেখযোগ্য কাজসমূহ:
বীর মুক্তিযোদ্ধা আছাদুজ্জামান স্টেডিয়াম

বীর মুক্তিযোদ্ধা আছাদুজ্জামান স্টেডিয়াম (পূর্বনাম মাগুরা স্টেডিয়াম) বাংলাদেশের মাগুরায় অবস্থিত একটি স্টেডিয়াম। এটি মাগুরা জেলা ক্রিকেট দল এবং মাগুরা জেলা ফুটবল দলের হোম গ্রাউন্ড। এই স্টেডিয়ামের নাম ১২ অক্টোবর ২০১১ তারিখে মুক্তিযুদ্ধের অন্যতম সংগঠক বীর মুক্তিযোদ্ধা মোহাম্মদ আছাদুজ্জামানের নামে নামকরণ করা হয়। এই স্টেডিয়ামে বাংলাদেশের জাতীয় দিবস সমূহে কুচকাওয়াচ, শহীদ মুক্তিযোদ্ধা পরিবার ও বীর মুক্তিযোদ্ধাদের সংবর্ধনা দেয়া, জেলার বিভিন্ন ক্রীড়া বিশেষ করে ক্রিকেট, ফুটবল ছাড়াও অন্যান্য খেলা অনুষ্ঠিত হয়ে থাকে।
নেত্রকোণা স্টেডিয়াম

নেত্রকোণা স্টেডিয়াম ময়মনসিংহ বিভাগের নেত্রকোণা জেলায় অবস্থিত একটি স্টেডিয়াম। স্টেডিয়ামটি নেত্রকোণা জেলা ফুটবল দল ও নেত্রকোণা জেলা ক্রিকেট দলের হোম গ্রাউন্ড। ক্রিকেট ফুটবল ছাড়াও অন্যান্য খেলা অনুষ্ঠিত হয়ে থাকে স্টেডিয়ামটিতে।
গ্যারি স্টিড

গ্যারি রেমন্ড স্টিড (; জন্ম: ৯ জানুয়ারি, ১৯৭২) ক্রাইস্টচার্চে জন্মগ্রহণকারী প্রথিতযশা ও সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯৯ সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারির প্রতিনিধিত্ব করেছেন। দলে তিনি মূলতঃ শীর্ষসারির ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শীতা দেখিয়েছেন গ্যারি স্টিড। ক্রিকেট খেলা থেকে অবসর গ্রহণের পর নিউজিল্যান্ড দলের প্রধান কোচের দায়িত্ব পালন করছেন।
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করার সুযোগ পেয়েছিলেন তিনি। ১১ মার্চ, ১৯৯৯ তারিখে দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে গ্যারি স্টিডের।
শীর্ষসারির ব্যাটসম্যান গ্যারি স্টিড ১৯৯৯ সালে নয়মাসে পাঁচটি টেস্টে অংশ নিয়ে ৩৪.৭৫ গড়ে রান তুলেছিলেন। এ পর্যায়ে তিনি কোন একক সংখ্যার রান সংগ্রহ করেননি। সফরকারী দক্ষিণ আফ্রিকার বিপক্ষে দূর্দান্ত ক্রীড়াশৈলী প্রদর্শন করেছিলেন তিনি। ওয়েলিংটনের ব্যাসিন রিজার্ভে ৬৮ ও ৩৩ রান তুলেন। এরপর ওয়েস্ট ইন্ডিজের বিপক্ষে দুইবার মাঝারীমানের খেলা উপহার দিলে দল থেকে বাদ পড়েন।
ক্যান্টারবারির সাথে আট বছর প্রথম-শ্রেণীর ক্রিকেট খেলার পর পুনরায় টেস্ট খেলার জন্য আমন্ত্রিত হন। ১৯৯৮-৯৯ মৌসুম থেকে পাঁচ বছর দলের নেতৃত্বে ছিলেন ও দলটি তখন ক্রান্তিকাল অতিক্রম করছিল।
প্রথম-শ্রেণীর ক্রিকেট থেকে অবসর গ্রহণের পর কোচিং জগতে প্রবেশ করেন।
কোচিং জগতে প্রবেশের পর প্রথমে নিউজিল্যান্ড ক্রিকেট হাই পারফরম্যান্স সেন্টার যোগ দেন। এরপর জুলাই, ২০০৮ নিউজিল্যান্ড মহিলা দলের কোচ হিসেবে বেশ সফলতা পান। ২০০৯ সালের ক্রিকেট বিশ্বকাপে মহিলা দলকে চূড়ান্ত খেলায় নিয়ে যান ও ২০১০ সালের বিশ্ব টি২০ প্রতিযোগিতায় কোচ হিসেবে দায়িত্ব পালন করেন। ২০১৩-১৪ মৌসুমে থেকে ২০১৬-১৭ মৌসুমে চারবার ঘরোয়া প্রতিযোগিতার শিরোপা বিজয়ে ক্যান্টারবারির প্রশিক্ষকের ভূমিকায় অবতীর্ণ হয়েছিলেন।
আগস্ট, ২০১৮ সালে নিউজিল্যান্ড ক্রিকেট কর্তৃক নিউজিল্যান্ড ক্রিকেট দলের প্রধান কোচ হিসেবে নিযুক্তি লাভ করেন। তিনি মাইক হেসনের স্থলাভিষিক্ত হন।
তার পিতা ডিডব্লিউ স্টিড ও ভ্রাতা ডব্লিউডব্লিউ স্টিড প্রথম-শ্রেণীর ক্রিকেটে অংশগ্রহণ করেছেন।
সাতক্ষীরা স্টেডিয়াম

সাতক্ষীরা জেলা স্টেডিয়াম ১৯৭২ সালে বাংলাদেশে নির্মিত একটি জেলা পর্যায়ের স্টেডিয়াম। স্টেডিয়ামটি সাতক্ষীরা জেলার সাতক্ষীরা পৌরসভায় পলাশপোল এলাকার প্রাণ সায়ের খালের উত্তরে অবস্থিত। ঐতিহাসিক কারণে স্টেডিয়ামটি এখনো “কনক পার্ক” নামে পরিচিত। এই স্টেডিয়ামে জেলা ও জাতীয় পর্যায়ের ক্রিকেট, ফুটবল, কাবাডি, ভলিবল ও অন্যান্য খেলা আয়োজনের পাশাপাশি বাংলাদেশের জাতীয় দিবসসমূহের কর্মসূচি, খেলোয়াড় বাছাই, তায়কোয়ান্দো ও কুস্তি প্রশিক্ষণ এবং বিভিন্ন কনসার্ট অনুষ্ঠিত হয়ে থাকে। বাংলাদেশের অন্যান্য স্টেডিয়ামের মতো এই স্টেডিয়ামটিও জাতীয় ক্রীড়া পরিষদের অধিভুক্ত এবং জেলা ক্রীড়া পরিষদের তত্ত্বাবধানে রয়েছে।
১৯৫০-এর দশকে স্থানীয় বাসিন্দা কনক চন্দ্র পাল ক্রীড়ায়োজন ও খেলাধুলায় উৎসাহ প্রদানের জন্য তৎকালীন মহকুমা পার্ক কমিটিকে বর্তমান স্টেডিয়ামের অংশবিশেষ অনুদান হিসেবে দেন। পরবর্তীতে নূর আহম্মদ খাঁ, নুরুল ইসলাম খাঁ ও আশরাফ উদ্দিন খান প্রমুখের নিকট থেকে সেই স্থানসংলগ্ন আরও কিছু জমি নিয়ে ১৯৭২ সালে বর্তমান স্টেডিয়ামটি গড়ে তোলা হয়।
স্টেডিয়ামটির মাঠ ডিম্বাকৃতির। মাঠের দক্ষিণ দিকে কংক্রিট-নির্মিত গ্যালারি ও প্যাভিলিয়ন অবস্থিত। তবে, গ্যালারি ও ড্রেসিং রুমের কাজ এখনও অসম্পন্ন রয়েছে। মাঠের উত্তর দিকে কোনো গ্যালারি নেই। গ্যালারি ও প্যাভিলিয়নের মোট ছয়টি প্রবেশমুখ রয়েছে। এছাড়া স্টেডিয়ামের দক্ষিণ-পূর্ব পাশে লনটেনিস কোর্টও রয়েছে।
এই ভেন্যুটি বাংলাদেশ ক্রিকেট বোর্ডের ব্যবস্থাপনায় সাতক্ষীরা জেলা ক্রীড়া সংস্থার আয়োজিত এই প্রতিযোগিতার জন্য খুলনা বিভাগের উল্লেখযোগ্য ভেন্যুগুলির অন্যতম। এই ভেন্যুতে ২০১২ সাল থেকে ইয়ং টাইগার্স বয়স ভিত্তিক ও স্কুল ক্রিকেট প্রতিযোগিতা হচ্ছে।
গ্যালারি নির্মাণ, প্যাভিলিয়ন ভবন সম্প্রসারণ, মাঠ উন্নয়ন, সীমানা প্রাচীর ও মূল ফটক নির্মাণে ২৩ ফেব্রুয়ারি, ২০১৫ তারিখে জাতীয় ক্রীড়া পরিষদ ৯ কোটি ৩১ লক্ষ ৪৩ হাজার টাকা বরাদ্দ দিয়েছে।
বাংলাদেশের জাতীয় দিবস সমূহের কর্মসূচী ও ক্রীড়ানুষ্ঠান ছাড়াও এই স্টেডিয়াম অন্যান্য কাজে ব্যবহৃত হয়েছে।
শহীদ মুক্তিযোদ্ধা স্মৃতি স্টেডিয়াম

<nowiki> </nowiki>শহীদ মুক্তিযোদ্ধা স্মৃতি স্টেডিয়াম ১৯৯৬ সালে নির্মিত শেরপুর জেলায় অবস্থিত একটি স্টেডিয়াম, যেটি জেলার ক্রিকেট ও ফুটবল দলের হোমগ্রাউন্ড হিসেবে ব্যবহৃত হয়ে থাকে। ফুটবল ক্রিকেট ছাড়াও অন্যান্য খেলা অনুষ্ঠিত হয়ে থাকে মাঠটিতে।
সিএমভি মিউজিক

<nowiki> </nowiki>সিএমভি (সেন্ট্রাল মিউজিক অ্যান্ড ভিডিও) একটি বাংলাদেশী অডিও-ভিডিও প্রযোজনা প্রতিষ্ঠান। ২০০৪ সালে এসকে শাহেদ আলী পাপ্পু, এবং হেলাল খানের হাত ধরে প্রতিষ্ঠিত হয়েছিলো। ২০০৮ সালে প্রতিষ্ঠানটি নতুন সঙ্গীত প্রযোজনা বন্ধ করে দিয়েছিল। লম্বা বিরতির পর ০৫ ফেব্রুয়ারি, ২০১৬ সালে প্রতিষ্ঠানটি নতুন করে সক্রিয় হয়। ঢাকার ইস্কাটন সড়কে প্রতিষ্ঠানটির প্রধান কার্যালয় অবস্থিত। ২০১৬ সালে পুনরায় সক্রিয় হওয়ার পর প্রতিষ্ঠানটি বাংলা নাটক, সঙ্গীতের অডিও-ভিডিও ও বিনোদনমূলক ওয়েব সিরিজ প্রযোজনা করছে।
ইসরাত জাহান চৈতি

ইসরাত জাহান চৈতি একজন বাংলাদেশি অভিনেত্রী, যিনি ২০০৮ সালে লাক্স চ্যানেল আই সুপারস্টারে বিজয়িনীর মুকুট পরেছিলেন। ২০১১ সালে রাবেয়া খাতুনের "মধুমতী" চলচ্চিত্রে অভিনয়ের মাধ্যমে তার চলচ্চিত্রাঙ্গনে যাত্রা শুরু হয়। এরপর তিনি আরেফিন শুভর বিপরীতে শাহাদাত হোসেন লিটনের "লাভলি" চলচ্চিত্রে অভিনয় করেন। চলচ্চিত্রটিতে অভিনয়ের জন্য তিনি মেরিল-প্রথম আলো পুরস্কারের জন্য মনোনীত হয়েছিলেন।
ইমপ্রেস টেলিফিল্মের চলচ্চিত্র "মধুমতি" (২০১১) -তে রিয়াজের বিপরীতে অভিনয়ের মাধ্যমে তার চলচ্চিত্রের অভিষেক ঘটে। ২০১৩ সালে তার অভিনীত "লাভলি" চলচ্চিত্রটি মুক্তি পায়। ২০১৭ সালে তিনি শিবলী সাদিকের বিপরীতে "মন দেব মন নেব" নামের একটি চলচ্চিত্রে অভিনয়ের জন্য চুক্তিবদ্ধ। 
২০১৫ সালে তিনি শাওন রয় যুবরাজের সাথে বিবাহবন্ধনে আবদ্ধ হন। শাওন একজন গ্রাফিক ডিজাইনার ও থ্রিডি অ্যানিমেটর। ২০১৮ সালে তাদের মাঝে বিবাহ বিচ্ছেদ ঘটে। ৮ অক্টোবর ২০১৯ এ চৈতি ২য় বিয়ে করেন বেসরকারি বিমান সংস্থায় পাইলট মাহমুদ আরাফাতকে।
মারিখালী সেতু

মারিখালী সেতু নারায়ণগঞ্জের সোনারগাঁওয়ে মারীখালি নদীর উপর নির্মিত একটি সড়ক সেতু। সেতুটি ২০০০ সালে চালু হয়। সেতুটি ঢাকা-চট্টগ্রাম মহাসড়কের অংশ। এটি বিখ্যাত মেঘনা সেতু থেকে প্রায় ৩.২ কিলোমিটার (২ মাইল) উত্তরে অবস্থিত।
শাকিল খান (আম্পায়ার)

শাকিল খান (জন্ম ২২ ডিসেম্বর ১৯৫২) একজন পাকিস্তানি সাবেক প্রথম-শ্রেণীর ক্রিকেটার এবং আম্পায়ার । ১৯৮৩ থেকে ২০০২ সাল পর্যন্ত ছয়টি টেস্ট ম্যাচ এবং ১৯৮২ থেকে ১৯৯৬ সাল পর্যন্ত ১৬টি ওডিআই ম্যাচে আম্পায়াররিত্ব করেন।
লুৎফুন্নাহার হেলেন

লুৎফুন্নাহার হেলেন (২৮ ডিসেম্বর, ১৯৪৭-৫ অক্টোবর, ১৯৭১) ছিলেন একজন বাংলাদেশি শিক্ষিকা রাজনীতিবিদ ও মুক্তিযুদ্ধ সংগঠক যিনি ১৯৭১ সালে মুক্তিযুদ্ধে পাকিস্তানি হানাদার বাহিনীর হাতে শহিদ হয়েছিলেন।
লুৎফুন্নাহার হেলেন জন্মেছিলেন ১৯৪৭ সালের ২৮ ডিসেম্বরে, মাগুরায়। ম্যাট্রিক পাস করার পর ১৯৬৫ সালে মাগুরা কলেজ থেকে তিনি ইন্টারমিডিয়েট পাস করেন। এরপর ১৯৬৮ সালে তিনি রাজশাহী বিশ্ববিদ্যালয় থেকে স্নাতক ডিগ্রি লাভ করেন। স্নাতক শেষ করার পর তিনি মাগুরা সরকারি উচ্চ বিদ্যালয়ে শিক্ষিকা পদে যোগদান করেন।
ছাত্রাবস্থা থেকেই তিনি রাজনীতিতে সক্রিয় ছিলেন। ১৯৬২ সালে আইউব খান বিরোধী আন্দোলনে তিনি সক্রিয় অংশ নিয়েছিলেন। তিনি মাগুরা কলেজ ছাত্র ইউনিয়নের নারী বিষয়ক সম্পাদক ছিলেন। এছাড়াও তিনি পূর্ব পাকিস্তান ছাত্র ইউনিয়নের মাগুরা মহাকুমা ছাত্র ইউনিয়নের সহসভাপতির দায়িত্ব পালন করেছেন। স্নাতক শেষ করার পর তিনি মাগুরা সরকারি বালিকা উচ্চ বিদ্যালয়ে শিক্ষিকা পদে যোগদান করেন তিনি।
মাগুরা শহরে বসবাস করলেও হেলেনদের গ্রামের বাড়ি ছিল মহম্মদপুর থানার হরেকৃষ্ণপুর গ্রাম। এই গ্রামকে কেন্দ্র করে তখনকার মাওবাদী সংগঠন ইপিসিপি(এম-এল) গড়ে ওঠা গেরিলা অঞ্চলের সাথে যোগাযোগ রক্ষা করে পার্টির দায়িত্ব পালন করতেন হেলেন।
১৯৭১ সালে পাকিস্তানি ঔপনিবেশিক শক্তির বিরুদ্ধে মুক্তিযুদ্ধ শুরু হলে তিনি যুদ্ধে সক্রিয়ভাবে অংশগ্রহণ করেন। তিনি মুক্তিবাহিনীর সাথে মাগুরার মোহাম্মদপুর থানার একটি রাজাকার ক্যাম্প দখল করেন ও সেটাকে মুক্তিযোদ্ধা প্রশিক্ষণ ক্যাম্পে রূপান্তর করেন। তার ভাইয়েরাও মুক্তিযুদ্ধে সক্রিয়ভাবে অংশ নিয়েছিলেন।
মুক্তিযুদ্ধের সময়ে তিনি এলাকার লোকদের যুদ্ধে সক্রিয়ভাবে অংশ নিতে উদ্বুদ্ধ করতেন। এছাড়াও মুক্তিযুদ্ধের সংগঠক এই নারী মুক্তিবাহিনী গুপ্তচর হিসেবে কাজ করতেন ও হানাদার বাহিনী সম্পর্কিত খবর মুক্তিযোদ্ধাদের কাছে সরবরাহ করতেন।
অক্টোবর মাসের শুরুর দিকে মাগুরার মোহাম্মদপুর থানার এক গ্রামে আবস্থানকালে রাজাকার ও আলবদর চক্রের গুপ্তচররা তার গোপন অবস্থানের কথা ফাঁস করে দেয়। অতঃপর চরমভাবে ঘৃণিত রাজাকার বাহিনীর একটি দলের হাতে ধরা পড়েন হেলেন। সে সময় তার কোলে ছিল শিশুপুত্র দিলীর। ঘৃণিত রাজাকাররা হেলেনকে ধরে এনে মাগুরা শহরে স্থাপিত হানাদার বাহিনীর ক্যাম্পে তাকে নিয়ে আসে এবং সেখানে তাকে হানাদার বাহিনীর হাতে তাকে তুলে দেয়। হেলেনের দু'বছর বয়সী শিশুপুত্র দিলীরকে হেলেনের পিতা মাতার কাছে ফেরত দিলেও শত অনুরোধ স্বত্ত্বেও হেলেনকে ফেরত দেওয়া থেকে বিরত থাকে পাকিস্তানি হানাদার বাহিনী ও তাদের দোসররা।
হানাদার বাহিনীর ক্যাম্পে নেওয়ার পর হেলেনার ওপর অকথ্য নিপীড়ন নির্যাতন চালায় নরপশুরা। নরপশুরা তাকে নির্মমভাবে হত্যা করে। এরপর আরো নির্মমতার পরিচয় দেয় হানাদার বাহিনী ও তাদের দোসররা। হত্যার পর নরপশুরা তার মরদেহ জিপের পেছনে বেঁধে টেনে নিয়ে যায় শহরের অদূরে নবগঙ্গা নদীর ডাইভারশন ক্যানেলে। ওই ক্যানেলে তার ক্ষতবিক্ষত মরদেহ ফেলে দেয়। শহিদ লুৎফুন্নাহার হেলেনের মৃতদেহ আর কোনোদিন খুঁজে পাওয়া যায়নি।
১৯৯৫ সালের ১৪ ডিসেম্বর শহিদ বুদ্ধিজীবী দিবসে তার ছবি সংবলিত ডাকটিকিট প্রকাশ করে বাংলাদেশ পোস্ট অফিস।
ব্রুনাইয়ে এলজিবিটি অধিকার

ব্রুনাইয়ে লেসবিয়ান, গে, উভকামী এবং রুপান্তরকামী (এলজিবিটি) মানুষদের বিরুদ্ধে আইন আছে এবং সেখানে সমকামিতা অবৈধ। পুরুষে-পুরুষে যৌন ক্রিয়া করলে তাদের পাথর ছুড়ে হত্যা করার আইন প্রচলিত আছে এবং নারীতে নারীতে সমকামিতায় লিপ্ত হলে চল্লিশ বার বেত্রাঘাতের বিধান বা সর্বোচ্চ ১০ বছরের যাবজ্জীবন সাজার বিধান রয়েছে।
আউটরাইট এ্যাকশন ইন্টারন্যাশনালের বর্ণনা অনুসারে "এলজিবিটি মানুষদের জন্য দক্ষিণ এশিয়ার মধ্যে সবচেয়ে ভীতিকর স্থান হলো ব্রুনাই। ব্রুনাইয়ের এলজিবিটি মানুষদের বেঁচে থাকার খাতিরে এমনভাবে চলাফেরা করতে হবে; যাতে করে তাদের যৌন পরিচয় কোনোভাবেই যেন প্রকাশ না পায়।"
২০১৫ সালে ব্রুনাইতে সামাজিক যোগাযোগ মাধ্যমে ধর্মীয় স্বাধীনতা, মুক্ত চিন্তা, এলজিবিটি অধিকারের সপক্ষের পক্ষে আন্দলোনে সমর্থন জোরালো করার জন্য প্রচারণা চালানো শুরু হয়। এ জন্য প্রতিষ্ঠিত হয় দ্য ব্রুনাই প্রজেক্ট। ২০১৬ সালে অত্যন্ত গোপনে সমকামভীতির বিরুদ্ধে আন্তর্জাতিক দিবস প্রথমবারের মত এ সংগঠনের তত্ত্বাবধানে অত্যন্ত গোপনে অনুষ্ঠিত হয়।
এপ্রিলে পাসকৃত আইনের পূর্বে সমকামিতা ছিল অবৈধ এবং এর জন্য যাবজ্জীবন শাস্তি প্রচলিত ছিল। এক্ষেত্রে তা গোপনে করা হোক বা সম্মতি নিয়ে করা হোক তা বিবেচ্য ছিল না। ২০১৪ সালে ব্রুনেই ঘোষণা করে, এটি শরিয়া আইনকে রাষ্ট্রের সর্বোচ্চ আইন করবে। ২০১৯ সালের এপ্রিলে এ আইন পাস হয়। মার্কিন অভিনেতা জর্জ ক্লুনি একটি খোলা চিঠিতে ব্রুনাইয়ের সুলতান দ্বারা পরিচালিত হোটেল গুলোকে বর্জন করার আহ্বান জানান।
২০১৫ সালে যখন শরিয়া আইনের দিকে যাওয়ার বিধান পাস হওয়ার জন্য আনুষ্ঠানিকভাবে ব্রুনাইতে আলোচনা চলছিল; তখন জাতিসংঘ এ আইনকে পুনর্বিবেচনার জন্য আহ্বান করে এবং অনেক গণমাধ্যম এবিধানকে "মধ্যযুগীয়", "অসভ্যতা" এবং "প্রস্তর যুগে ফিরে যাওয়ার" ধাপ হিসেবে অভিহিত করেছিল। ২০১৯ সালের এপ্রিল পর্যন্ত আইন বাস্তবায়ন না হলেও সুলতান এই আইনকে "আল্লাহর বিশেষ নির্দেশনা" হিসেবে অভিহিত করার পর তা ব্রুনাইতে পাস হয়ে যায়। পুরুষে-পুরুষে যৌন সম্পর্ক হলে উভয়কে পাথর ছুড়ে হত্যার যে বিধান রয়েছে তা বাস্তবায়িত হবে তখনি যদি সম্পর্ককারীরা তা স্বীকার করে নেয় অথবা চারজন সাক্ষী তাদের কৃতকর্মের সাক্ষী দেয়। নারীতে নারীতে যৌনসম্পর্ককারীদের জন্য সর্বোচ্চ ১০ বছরের জন্য যাবজ্জীবনের বিধান অথবা ৪০ বার বেত্রাঘাতের ব্যবস্থা।
আন্তর্জাতিক মানবাধিকার সংগঠন ক্রিশ্চান এবং বৌদ্ধ সংখ্যালঘুদেরও সাবধানে চলাচল করার জন্য পরামর্শ দিয়েছে। কারণ ইসলামকে কেও যদি একটুও ঠাট্টা তামাশা করে, তবে তার কঠোর থেকে কঠোর শাস্তি হতে পারে।
ব্রুনাই কারো নাম অথবা লিঙ্গ সরকারী নথিতে পরিবর্তনের অধিকার সংরক্ষণ করে না। লিঙ্গ রুপান্তরকারী অস্ত্রোপাচার সেখানে স্বীকৃত নয়।
২০১৫ সালের ১১ মার্চ একজন সরকারী কর্মচারী ক্রস ড্রেসিং বা বেশান্তর করায় শরীয়া পেনাল কোড অনুযায়ী $১০০০ ব্রুনাই ডলার অর্থদণ্ডে দণ্ডিত হয়।
ব্রুনাইয়ে এলজিবিটি সম্প্রদায়ের মানুষজন অত্যন্ত গোপনে নিজেদের লুকিয়ে রাখেন। ব্রুনাইয়ের সমাজ সমকামিতাকে "মেয়েলী পুরুষ" হিসেবে গণ্য করে।"
২০১১ সালে ব্রুনাই বিশ্ববিদ্যালয় সমকামী পুরুষদের উপর একটি গবেষণা চালান। এই গবেষণা থেকে দেখা যায় ব্রুনাইয়ের সমকামী পুরুষরা তাদের যৌন অভিমুখিতা নিয়ে পারতপক্ষে সম্পূর্ণ নীরব থাকে। গবেষকরা শুধুমাত্র ২৯ জন এলজিবিটি সম্প্রদায়ের মানুষ খুঁজে পেয়েছেন; যাদের মধ্যে আবার কিছু বিদেশী ছিল।
ইয়োলো (পোশাক)

ইয়োলা বাংলাদেশভিত্তিক ফ্যাশন ব্র্যান্ড যেটি বেক্সিমকোর মালিকানাধীন। এটির কর্পোরেট সদর দপ্তর ঢাকার বেক্সিমকো ইন্ডাস্ট্রিয়াল পার্কে অবস্থিত। বাংলাদেশের এর বিভিন্ন আউটলেট বসুন্ধরা সিটি শপিং কমপ্লেক্স, সানমার ওসেন সিটি চট্টগ্রাম ও যমুনা ফিউচার পার্কে অবস্থিত। এটি দেশের বাইরে পাকিস্তান, সংযুক্ত আরব আমিরাত, দক্ষিণ কোরিয়া, কানাডা ও যুক্তরাষ্ট্রে ব্যবসা কার্যক্রম পরিচালনা করে।
নারীদের জন্য বেক্সিমকো লাক্সারি লন চালু করে প্রতিষ্ঠানটি। দেশে চালু করার পর দুবাইয়ে চালু হয় বেক্সিমকো লাক্সারি লন।
২০১৪ ও ২০১৫ সালে বাংলাদেশে নতুন ১০২ টি আউটলেট সহ দুবাই, নিউইয়র্ক,টরন্টো ও সিউলে নতুন আউটলেট চালু করার ঘোষণা দেয় প্রতিষ্ঠানটি।
কাশমোর জেলা

কাশমোর জেলা (), (), পূর্বে খিজমার বা খিজমোর নামে পরিচিত ছিল, পাকিস্তানের সিন্ধু প্রদেশে অবস্থিত একটি জেলা। এটির রাজধানী শহরের নাম হচ্ছে কান্দকোট, যেখানে জনসংখ্যা ছিল প্রায় ১,২০৬,৭৭২ জন এর মত।
কাশমোর কান্ধকোট হচ্ছে লরকানা বিভাগের একটি অংশ। এটির পুরনো নাম ছিল খিজমার বা খিজমোর; যেখানে জেলাটির সদর দপ্তর ছিল কাধকোট। কাশ্মীর কাধকোট জেলা ২০০৪ সালে গঠন করা হয়েছিল। এর আগে এটি জ্যাকোবাবাদ জেলার অংশ ছিল। ২০১১ সালে জেলা কাশমোর কান্দকোটের মোট জনসংখ্যা ছিল প্রায় ১,২০৭,০০০ জন এর মত। জেলাটির মোট এলাকা হচ্ছে ২৫৫ বর্গ কিলোমিটার। প্রধান ব্যবহৃত মাতৃভাষা হচ্ছে সিন্ধি ও বেলুচি। জেলাটির সীমানা মূলত পাঞ্জাব এবং বেলুচিস্তান প্রদেশের সাথে সংযুক্ত হয়ে গঠিত হয়েছে। কাশমোর শহর পাঞ্জাব প্রদেশ এবং বেলুচিস্তান প্রদেশের অন্যতম প্রবেশপথ।
কাশমোর জেলাটি সাধারণত ৩টি তহসিলে নিয়ে গঠিত হয়েছে:
১৯৯৮ সালের আদমশুমারীর হিসাব অনুসারে, কাশমোর ও কাধকোটের তহসিলের জনসংখ্যার প্রায় ৯৫% মানুষের ভাষা ছিল সিন্ধি, এছাড়া বাকী ২.৭% মানুষের ভাষা ছিল বেলোচি।
পাকিস্তানি একদিনের আন্তর্জাতিক ক্রিকেটারদের তালিকা

অত্র নিবন্ধটি পাকিস্তানের একদিনের আন্তর্জাতিক ক্রিকেটারদের তালিকা সম্পর্কীয়। একদিনের আন্তর্জাতিক (ওডিআই) দু’টি জাতীয় দলের প্রতিনিধিত্বকারী মধ্যকার আন্তর্জাতিক ক্রিকেট খেলা। এ দু’টি দল আন্তর্জাতিক ক্রিকেট কাউন্সিল (আইসিসি) কর্তৃক ওডিআই স্বীকৃতিপ্রাপ্তসহ মর্যাদাপ্রাপ্ত। ওডিআই টেস্ট ক্রিকেট থেকে ভিন্ন আঙ্গিকের। এতে প্রতি দলের ওভার সংখ্যা নির্দিষ্ট করা থাকে। এছাড়াও এতে প্রত্যেক দল মাত্র একটি ইনিংসে অংশগ্রহণ করে।
তালিকায় প্রত্যেক খেলোয়াড়ের প্রথম ওডিআই ক্যাপ প্রাপ্তি অনুযায়ী সাজানো হয়েছে। একই খেলায় একাধিক খেলোয়াড়ের প্রথম ওডিআই ক্যাপ প্রাপ্তিতে খেলোয়াড়দের পারিবারিক নামের বর্ণানুক্রম অনুযায়ী সাজানো হয়েছে।
মন্তব্য:
নওগাঁ মেডিকেল কলেজ

নওগাঁ মেডিকেল কলেজ বাংলাদেশের নওগাঁ জেলায় অবস্থিত একটি সরকারি মেডিকেল কলেজ। এটি ২০১৮ সালে প্রতিষ্ঠিত হয়। এটি রাজশাহী মেডিকেল বিশ্ববিদ্যালয় অধিভুক্ত।
২০১৯ সালের ১০ জানুয়ারি ৫০ জন শিক্ষার্থী নিয়ে নওগাঁ সদর হাসপাতালে প্রতিষ্ঠানটির অস্থায়ী ক্যাম্পাসে যাত্রা শুরু হয়। ২০১৯ সালের ১০ জানুয়ারী থেকে ক্লাস কার্যক্রম শুরু হয়।
নওগাঁ মেডিকেল কলেজ বর্তমানে ২৫০ শয্যাবিশিষ্ট জেলা সদর হাসপাতাল, নওগাঁ এর পুরাতন ভবনের দ্বিতীয় তলায় এর যাবতীয় একাডেমিক কার্যক্রম পরিচালনা করছে।
মিডলসেক্স কাউন্টি ক্রিকেট ক্লাব

মিডলসেক্স কাউন্টি ক্রিকেট ক্লাব ইংল্যান্ড এবং ওয়েলসের ঘরোয়া কাঠামোয় পরিচালিত আঠারোটি প্রথম-শ্রেণীর কাউন্টি ক্রিকেট ক্লাবগুলোর অন্যতম। মিডলসেক্সের ঐতিহাসিক কাউন্টির প্রতিনিধিত্বকারী দল এটি। ১৮৬৪ সালে ক্লাবটি প্রতিষ্ঠিত হয়। তবে, অষ্টাদশ শতাব্দীর সূচনাকাল থেকেই ক্লাবটি প্রথম-শ্রেণীর ক্রিকেট খেলায় অংশ নিচ্ছে। এছাড়াও, ক্লাবটি সর্বদাই প্রথম-শ্রেণীর মর্যাদার আসন ধরে রেখেছে। ১৮৯০ সালে আনুষ্ঠানিকভাবে কাউন্টি চ্যাম্পিয়নশীপ প্রতিযোগিতা শুরু হলে মিডলসেক্স এতে অংশ নেয়। এরপর থেকেই ইংল্যান্ডের অভ্যন্তরে অনুষ্ঠিত প্রতিটি শীর্ষ পর্যায়ের ক্রিকেট প্রতিযোগিতায় অংশ নিয়ে আসছে।
অতিথি দলগুলোর বিপক্ষে আয়োজিত নিজেদের অধিকাংশ খেলাই মেরিলেবোন ক্রিকেট ক্লাবের নিয়ন্ত্রণাধীন লর্ডস ক্রিকেট গ্রাউন্ডে আয়োজন করছে। এছাড়াও, কিছু খেলা আক্সব্রিজ ক্রিকেট ক্লাব গ্রাউন্ড ও রিচমন্ডের ওল্ড ডিয়ার পার্কে আয়োজন করে থাকে।
২০০৯ সালের পূর্ব-পর্যন্ত মিডলসেক্স ক্রুসেডার্স নামে সীমিত ওভারের খেলায় অংশ নেয়। পরবর্তীতে অভিযোগের পরিপ্রেক্ষিতে ২০১৪ সালের অক্টোবর পর্যন্ত মিডলসেক্স প্যান্থার্স নামে পরিচিতি পেয়ে আসছে। ২৪ অক্টোবর, ২০১৪ তারিখে এর প্রতিক্রিয়াস্বরূপ সকল স্তরের ক্রিকেটেই মিডলসেক্স কাউন্টি ক্রিকেট ক্লাব নামে খেলার কথা ঘোষণা করে। সীমিত ওভারের খেলায় গাঢ় নীল ও গোলাপী রং ব্যবহার করছে। ২০০৭ সাল থেকে ব্রেকথ্রো ব্রেস্ট ক্যান্সার তহবিলে সহায়তার লক্ষ্যে টুয়েন্টি২০ খেলাগুলোয় বিলাশবহুল গোলাপী শার্ট পরিধান করে খেলতে নামে। র‍্যাডলেট ক্রিকেট ক্লাবের প্রকল্প হিসেবে ফিঞ্চলেভিত্তিক মিডলসেক্স একাডেমি নামীয় অভ্যন্তরীণ বিদ্যালয় রয়েছে।
মিডলসেক্স দলটি তেরোবার কাউন্টি চ্যাম্পিয়নশীপের শিরোপা জয়ে সক্ষমতা দেখিয়েছে। তন্মধ্যে, দুইবার যৌথভাবে লাভ করেছে। সাম্প্রতিককালে ২০১৬ সালে সর্বশেষ কাউন্টি চ্যাম্পিয়নশীপের শিরোপা পায়। সীমিত ওভারের ক্রিকেটে দুইবার বেনসন এন্ড হেজেস কাপ, চারবার ওয়ান-ডে ক্রিকেট শিরোপা, একবার ন্যাশনাল লীগ ও টুয়েন্টি২০ কাপ জয় করেছে। পাশাপাশি, প্রথম কাউন্টি ক্লাব হিসেবে স্ট্যানফোর্ড সুপার সিরিজ ও টুয়েন্টি২০ চ্যাম্পিয়ন্স লীগে অংশগ্রহণ করার গৌরব অর্জন করেছে।
ʶ ′′′১৯৭৪ সালের বিজয়ী শক্তিধর দলটিতে রোল্যান্ড বুচারের ন্যায় আন্তর্জাতিক খেলোয়াড়সহ ইয়ান গোল্ড, ফিলিপ এডমন্ডস, জন এম্বুরি, মাইক গ্যাটিং, গ্রাহাম বার্লো, রডনি অনটং, ল্যারি গোমস, আর.পি.উইলোস ব্যাটিংয়ে শীর্ষে ও ফিলিপ এডমন্ডস বোলিংয়ে শীর্ষস্থান দখল করেন। এছাড়াও, দলটি একই বছরে ওয়ারউইক পুল চ্যাম্পিয়নশীপ জয় করে।
মিডলসেক্সের পক্ষে সর্বাধিক রান <br>
যোগ্যতা - ২০,০০০ রান
১৬/১১৪, জি বার্টন ব ইয়র্কশায়ার, ওল্ড ট্রাফোর্ড, ম্যানচেস্টার, ১৮৯৮<br>
১৬/১১৪, জেটি হার্ন ব ল্যাঙ্কাশায়ার, ওল্ড ট্রাফোর্ড, ম্যানচেস্টার, ১৮৯৮
মিডলসেক্সের পক্ষে সর্বাধিক উইকেট <br>
যোগ্যতা - ১০০০ উইকেট
মিডলসেক্সের পক্ষে সর্বাধিক ডিসমিসালকারী <br>
যোগ্যতা - ৫০০ ডিসমিসাল
<nowiki>* </nowiki> – নিরবচ্ছিন্ন জুটিকে নির্দেশ করে
<nowiki>* নিরবচ্ছিন্ন জুটিকে নির্দেশ করে</nowiki>
পরিচালক - 
বব ব্যাক্সটার, মাইক গ্যাটিং, ট্রেসি গ্রোভস , ক্রিস লো, অ্যালভান সেথ-স্মিথ, রিচার্ড সাইকস, এডি ভিলিয়ার্স, অ্যান্ড্রু ওয়েস্ট
উৎস:<br> মিডলসেক্স নির্বাহী পরিষদ সালে নিয়োগকৃত নির্বাহী পরিষদ<br>
২০১৮ সালে ট্রেসি গ্রোভসের নিয়োগ
সাফা কবির

সাফা কবির একজন বাংলাদেশি অভিনেত্রী, মডেল, গল্পকার ও চিত্রনাট্যকার এবং রেডিও জকি। "@১৮ অল টাইম দৌড়ের উপর" টেলিফিল্মে অভিনয়ের মাধ্যমে তিনি অভিনেত্রী হিসেবে যাত্রা শুরু করেন।
সাফা কবির ১৯৯৪ সালের ২৯ আগস্ট বরিশালে জন্মগ্রহণ করেন। বিএএফ শাহীন কলেজ ঢাকা থেকে তিনি এইচএসসি পরীক্ষায় পাশ করেন। এরপর তিনি আমেরিকান ইন্টারন্যাশনাল ইউনিভার্সিটি, বাংলাদেশ থেকে বিবিএ ডিগ্রি লাভ করেন।
আশফাক বিপুলের এয়ারটেলের একটি বিজ্ঞাপনচিত্রে অভিনয়ের মাধ্যমে তিনি মিডিয়া জগতে পা রাখেন। এরপর তিনি প্রাণ পিনাট বার ও প্যারাসুট নারকেল তেলের বিজ্ঞাপন চিত্রে অভিনয় করেন। "@১৮ অল টাইম দৌড়ের উপর" টেলিফিল্মে অভিনয়ের মাধ্যমে অভিনেত্রী হিসেবে যাত্রা শুরু করেন তিনি। এরপর তিনি "একটা মেয়ে" নাটকে অভিনয় করেন। ২০১৪ সালে তিনি "ভালবাসা ১০১" টেলিফিল্মে অভিনয় করেন।
</div>
</div>
</div>
</div>
২০১৯ সালের এপ্রিলে সাফা কবির বেসরকারি একটি রেডিও অনুষ্ঠানের আরজে থাকাকালীন ‘পরকালে বিশ্বাস করেন না’ বলে মন্তব্য করার পর তা নিয়ে বাংলাদেশের মুসলমানদের দ্বারা সমালোচনার শিকার হন। পরবর্তীতে তিনি ভক্তদের সমালোচনার মুখে পড়ে এ মন্তব্যের জন্য ক্ষমা চান।
লারকানা জেলা

লারকানা জেলা (সিন্ধি: ضلعو لاڙڪاڻو; ) পাকিস্তানের সিন্ধু প্রদেশের একটি জেলা। এর প্রধান শহরের নাম হচ্ছে লারকানা। জেলাটি পাকিস্তানের দুই সাবেক প্রধানমন্ত্রী, জুলফিকার আলী ভুট্টো ও বেনজির ভুট্টো এবং সিন্ধুর সাবেক মুখ্যমন্ত্রী মুমতাজ আলী ভুট্টোর দেশের বাড়ির জন্য সুপরিচিত।
অভিনেত্রী সোহাই আলী আব্রো এবং লোক গায়িকা আবিদা পারভীনও লারকানা থেকে উঠে এসেছেন। ২০১৩ সালে প্রতিষ্ঠিত লারকানা বুলস ক্রিকেট দলও উল্লেখযোগ্যতা পেয়েছে।
জেলার অন্যান্য গুরুত্বপূর্ণ শহরের মধ্যে রয়েছে রতদেরো, দকরি, বকরানী ও নাওদেরো অন্তর্ভুক্ত রয়েছে। ২০০৫ সালে পারভেজ মোশাররফের অধীনে পাকিস্তান সরকার কর্তৃক বিভিন্ন জেলা বিভক্ত করে গঠন করেন, এর মধ্যে রয়েছে কাম্বার খান এবং শাহাদাদকোটের দুটি শহর নিয়ে কাম্বার ও শাহাদাদকোট নামে নতুন করে জেলা গঠন করা হয়েছিল।
লারকানা জেলাটি প্রশাসনিকভাবে নিম্নোক্ত তহসিলগুলি নিয়ে গঠিত হয়েছে:
বাদশাহ আবদুল আজিজ বন্দর

কিং আবদুল আজিজ বন্দর ১৯,০০০ হেক্টর এলাকা জুড়ে বিস্তৃত। বন্দরের দুটি জাহাজ মেরামত ও রক্ষণাবেক্ষণ ডক এবং একটি উন্নত প্রশিক্ষণ কেন্দ্র রয়েছে ১৩.৫ হেক্টর জুড়ে বিস্তৃত একটি সম্পূর্ণরূপে সজ্জিত জাহাজ মেরামতের কমপ্লেক্সে। এছাড়া বন্দরে রয়েছে একটি ৯৫ মিটার (৩১০  ফুট) টাওয়ার এবং বিশেষ স্টেশন, যেটি কন্টেনার, বাল্ক শস্য, এবং ঠান্ডা এবং হিমায়িত খাবার হ্যান্ডেল করতে ব্যবহৃত হয়। 
১৯৩৮ সালে পূর্ব প্রদেশে বৃহৎ তেলের ভাণ্ডারের আবিষ্কারেরে পর, ছোট উপকূলীয় গ্রাম দম্মাম দ্রুত একটি প্রধান আঞ্চলিক শহর এবং গুরুত্বপূর্ণ সমুদ্র বন্দরে পরিণত হয়। এটি প্রাকৃতিক গ্যাস এবং পেট্রোলিয়াম ভাণ্ডার এবং পূর্ব সৌদি আরবের বাণিজ্যিক কেন্দ্র হয়ে ওঠে। আধুনিক শহর দাম্মাম এবং এর শহরতলির অধিকাংশই ১৯৪০-এর দশকে নির্মিত হয়েছিল। দ্রুত বর্ধনশীলতা দম্মাম ও খোবর শহর ১৯৮০-দশকে কয়েক মিনিটের মধ্যে নিয়ে আসে। আরও জনসংখ্যা বৃদ্ধি ও অর্থনৈতিক সম্প্রসারণ দম্মাম, খোবর ও ধাহরান শহরগুলি দাম্মাম মহানগর এলাকায় একত্রিত হচ্ছে। বন্দরে বিকাশের জন্য বেশ কিছু বড় প্রকল্প ২০১৩ সালে চালু করা হয়েছিল। 
সৌদি আরবের দ্বিতীয় পঞ্চবার্ষিক পরিকল্পনার (১৯৭৫-৮০) অংশ হিসাবে দাম্মাম বন্দরের সুবিধাগুলি নির্মিত হয়েছিল। উন্নয়নের অংশ হিসেবে বন্দরে ১৬ টি নতুন পির নির্মাণ করা হয়েছে। ১৯৭৫ সালে বন্দরটি ২.৪৮৬ মিলিয়ন টন পণ্য আমদানি করেছিল বা সৌদি আরবের মোট আমদানির ৪০%। ১৯৮২ সালে দাম্মাম বন্দরের মাধ্যমে আমদানি ১৪.৫১৫ মিলিয়ন টনে পৌঁছায়। ১৯৮৭ সালে মোট ৩,২২৮ টি জাহাজ বন্দরে নোঙর পরিদর্শন করে এবং ৭.৩২২ মিলিয়ন টন পণ্য আমদানি করা হয় বন্দরটির মাধ্যমে। 
কিং আবদুল আজিজ বন্দরে দুটি কন্টেইনার টার্মিনাল রয়েছে। উভয় টার্মিনাল ২৪ ঘণ্টার মধ্যে শিফট বিরতি এবং খাবার ও প্রার্থনাের জন্য বিরতির সাথে দিনে ২৪ ঘণ্টা কাজ করে। 
পুরনো টার্মিনালটি হাচিসন পোর্ট হোল্ডিংস (এইচপিএইচ) এর একটি সহায়ক সংস্থা ইন্টারন্যাশনাল পোর্ট সার্ভিসেস (আইপিএস) দ্বারা পরিচালিত হয়। কন্টেইনার টার্মিনাল এইচপিএইচ এবং সৌদি কোম্পানি মেরিটাইম কোম্পানি ন্যাভিগেশন (এমএসিএনএ) এর মধ্যে একটি যৌথ উদ্যোগ দ্বারা নির্মিত ও পরিচালিত। আইপিএস টার্মিনালের ট্র্যাকের সমান্তরাল তিন রেল ট্র্যাক এবং রেল স্ট্যাকিং এলাকা রয়েছে। রিয়াদ ড্রাই পোর্টের জন্য আবদ্ধ সমস্ত কন্টেইনার সরাসরি রেল ট্র্যাকে স্থানান্তর করা হয়, যেখানে মালবাহী ট্রেনগুলি লোড করা হয়। 
দ্বিতীয় কন্টেইনার টার্মিনালের নির্মাণ শুরুর অনুষ্ঠানটি ৬ অক্টোবর ২০১২ তারিখে অনুষ্ঠিত হয়েছিল। এপ্রিল ২০১৫ সালে টার্মিনালটি চালু করা হয়। ২০০৮ সালে ১৫.৭২% বৃদ্ধির সঙ্গে বন্দরটি ১৯.৩৬ মিলিয়ন টন মালামাল পরিবহন করেছে, যা আগের বছরের ১৬.৭৩ মিলিয়ন টন মালামালের পরিবহনকে ছাড়িয়ে গিয়েছিল। ২০০৮ সালে, দাম্মাম বন্দর ১.২-১.৩ মিলিয়ন টিইইউ বা সৌদি আরবে আমদানি ও রপ্তানির প্রায় ২৫% পণ্য পরিচালনা করেছিল। 
সৌদি রেলওয়ে সংস্থার কার্গো লাইনটি কিং আব্দুল আজিজ বন্দরে শুরু হয় এবং রিয়াদের স্থল বন্দরে অবসানের আগে আল-আহসা, আবাকাইক, আল-খারজ, হারহাদ ও আল-তৌধিয়াহের মধ্য দিয়ে অগ্রসর হয়। ৫৫৬ কিলোমিটার রেলপথটি দাম্মাম থেকে সৌদ আরবের রাজধানী রিয়াদ পৌঁছানোর জন্য একটি প্রধান পরিবহন রুট। 
কিং আবদুল আজিজ বন্দর ৪ নং থেকে ১৩ নং বার্থ রেল ব্যবস্থার সাথে সংযুক্ত এবং সাধারণ পণ্যসম্ভারের জন্য ব্যবহার করা হয়।
বিন্দু কণা

বিন্দু কণা বা আদর্শ কণা (ইংরাজিঃ ideal particle বা point-like particle) পদার্থবিদ্যায় বহুল ব্যবহৃত একটি আদর্শগত কণা। এটির অবস্থান ছাড়া আর কোন ধরনের সত্তা নেই। একে শূন্য মাত্রিক বস্তু বলা যায়। বিন্দু কণাকে কোন ধরনের জ্যামিতিক আকার ছাড়াই উপস্থাপন করা যায়।
মহাকর্ষ তত্ত্বে বিন্দু কণাকে বিন্দু ভর হিসেবে উপস্থাপন করা হয়। অর্থাৎ বস্তুটি ভর ছাড়া আর কোন ধরনের বৈশিষ্ট্য বা জ্যামিতিক গঠন নেই।
যখন কোন একটি কণার ভর বা আধান ব্যতীত অন্য কোন ধরনের বৈশিষ্ট্য থাকে না তখন তাকে একটি নির্দিষ্ট বিন্দুতে অবস্থিত আছে বলে মনে করা যায়। গাণিতিক ভাবে তাকে ডিরাক ডেল্টা ফাংশন হিসাবে উপস্থাপন করা হয়।
কাম্বার শাহাদাদকোট জেলা

কাম্বার শাহাদাদকোট জেলা () পাকিস্তানের সিন্ধু প্রদেশে অবস্থিত একটি জেলা। কাম্বার সদর দপ্তর সহ জেলাটি কাম্বার শাহাদাদকোট ২০০৪ সালের ১৩ ডিসেম্বর তারিখে প্রতিষ্ঠিত হয়েছিল। বহু আগে থেকেই তালুকা কাম্বার ও শাহাদাদকোট লারকানা জেলার অংশ ছিল এবং প্রশাসনিক উদ্দেশ্যে এটি সম্পূর্ণ জেলা হিসেবে তৈরি করা হয়েছিল। প্রাথমিকভাবে জেলাটির নাম শুধুমাত্র কাম্বার নামেই পরিচিত ছিল, কিন্তু শাহাদাদকোট শহরের জনগণের অসন্তোষের কারণে শাহাদাদকোট নামটি সংযুক্ত করা হয়।
২০০৫ সালের ডিসেম্বরে, জেলাটিকে লারকানা জেলা থেকে বিভক্ত করা হয়। জেলার নামকরেন উপর বেশ কিছু বিতর্ক ছিল, প্রাথমিকভাবে কাম্বারকে সদ্ব্যবহার করা হয়েছিল, কিন্তু শাহাদাদকোটের বাসিন্দাদের প্রতিবাদের পর এটির নামকরণ করা হয় কাম্বার-শাহদাদকোট জেলা। জেলাটির সদর দপ্তর হচ্ছে কাম্বার নামক শহর।
কাম্বার শাহাদাদকোটের মোট এলাকা প্রায় ১৪৫৩৩৮৩ একর। জেলাটি মোট ৭টি তহসিল নিয়ে গঠিত হয়েছে: কাম্বার, মিরো খান, শাহাদাদকোট, ওয়ারাহ, সিজা ওয়াল জুনেজো, নাসিরাবাদ এবং কুবো সাঈদ খান। তালুকা কাম্বার হচ্ছে জেলাটির বৃহত্তম অঞ্চল, যার আয়তন হচ্ছে ৫২২,৪৬২ একর। জেলা পরিষদ হিসেবে কাম্বার শাহদাদকোটের ৫২টি ইউনিয়ন পরিষদ, ২টি পৌর কমিটি এবং ৭টি শহর কমিটি রয়েছে।